text:
Hi Ako si Irene
Mahitungod Nako
Hello diha! Ako taga-Espanya, ug mibalhin ako ngadto sa Utah mga pito ka tuig ang milabay, diin akong nahimamat ang akong buotan kaayong bana, si Mike. Naminyo kami sulod sa lima ka tuig na karon, ug may nindot ug aktibo kaayong gamay nga batang lalaki. Usa ako ka mama nga nagtrabaho. Gigahin ko ang akong mga adlaw sa paghimo ug sa pagsibya sa usa ka Espanyol og sinultihan nga inadlaw nga balita ug sa pagdula ug paglingaw kada minuto nga akong gigahin uban sa akong gamay nga batang lalaki. Gusto kaayo ko og barato nga tindahan ug makapamili ko og maayo tibuok adlaw kon makahimo ko.
Ngano nga Ako usa ka Mormon?
Nagdako ako diha sa Simbahan, ingon nga ang akong mga ginikanan mipasakop sa dihang dos anyos ako. Nagdako, gitudloan ako mahitungod sa usa ka mahigugmaong Langitnong Amahan ug sa nindot kaayo nga plano alang sa mga pamilya, busa sa dihang 21 na ako, midesisyon ako nga magmisyon aron sa pagpakigbahin niining talagsaon nga mga butang ngadto sa tibuok kalibutan. Sa akong paminaw usa ko ka Mormon tungod kay ako nagtuo niini nga Simbahan nga nakahatag kanako ug sa akong pamilya og tumang kalipay.
Unsaon nako pagpuyo ang akong tinuohan?
Nagtrabaho ako uban sa Young Women sa akong ward, ug kana nagpasabut nga ako malingaw og maayo uban kanila. May mga kalihokan kami kada Martes diin kami nagkat-on og lainlaing mga kahanas o maghimo kami og serbisyo sa komunidad. Nahatagan usab ako og buluhaton sa pagbisita kanunay og pipila ka mga sister gikan sa akong ward, ug kon akong buhaton makigbahin kami og mga istorya ug nagkat-on kami gikan sa usag usa—laing nindot kaayo nga calling.


c: text/html

collection: archivebot

text:
Hi Ako si Drew
Mahitungod Nako
Ang akong mga panumduman sa pagkabata naglakip sa pagpangabayo kauban sa cowboy nakong ama-ama. Ang akong hilig sa pangpangabayo nagdala nako sa laing mga sport dihang nag-high school ko ug ang kinabuhi ingon og masukod pinaagi sa dula. Ang akong hilig sa sport nakapaeskwela nako sa kolehiyo diin midula ko og football sa usa ka tuig sa wala pa ko magmisyon sa Korea. Sama sa kadaghanan nga 19 anyos, ang akong kaugalingon ug kaugmaon ra ang akong gihunahuna. Ang pagmisyon nakatudlo nako sa pagserbisyo sa uban ug mipalapad sa akong panglantaw. Nakapalambo sab ko og mas dakong gugma ug pagpamatuod sa ebanghelyo ni Jesukristo. Naganahan kong mobasa sa mga kasulatan ug sa kadugayan kini nahimong gugma sa pagkat-on. Kadto nga gugma sa pagkat-on nakatabang kaayo nako dihang miuli ko gikan sa Korea ug gihuman akong pag-eskwela sa kolehiyo nga gisundan og MBA [Masters in Bus. Adm.]. Napanalanginan ko nga mahimong amahan sa lima ka anak nga babaye ug naminyo sa suod nakong higala hapit na mag-20 ka tuig.
Ngano nga Ako usa ka Mormon?
Mabasa sa usa ka paborito nakong kasulatan “Maghunahuna sa bulahan ug sa malipayon nga kahimtang niadto nga naghupot sa mga sugo sa Dios.” Isip tawo nga moanalisar og mga kompanya sa tibuok adlaw, maningkamot sa pagsabut sa unsay hinungdan sa usa ka butang, maghunahuna sab ko kanunay kon unsa ang makahatag og kalipay. Kapin na sa 10,000 ka adlaw ang akong pagpakabuhi ug nakamatikod sa kinabuhi sa daghang pamilya ug mga higala. Kon tingubon, daghan kaayo kini nga impormasyon. Usa sa relasyon nga tin-aw kaayo sa tanan nga impormasyon: ang pagsunod sa mga sugo sa Dios mosangput sa kalipay. Ang pagka-Mormon nakatabang nga mas masunod nako ang mga sugo, ug kini, naghatag nako og kalipay.
Unsaon nako pagpuyo ang akong tinuohan?
Wala pa gyud ko mobati og ingon niini apan padayon kong naningkamot nga mas momaayo.

robotstxt: allowed

filter: keep


text:
Hi Ako si Angie Pamela Wong Diaz
Mahitungod Nako
Ganahan kaayo ko moluto ug mokaon. Ang akong salida sa pagpangluto lahi tungod kay motudlo ko sa ebanghelyo ug moluto isip pamilya, nga mao ang importante. Sa kusina makat-on kamo og panaghiusa, makahimo og mga tradisyon, ug makapakita og gugma; magtinabangay kami sa usag usa, magpasalamat kami, ug makigduyog kami sa among mga anak. Mao kana ang gitudlo sa akong mga ginikanan, ug kini mao ang akong gitudlo sa among mga anak sa gagmay pa sila. Gamit ang mga recipe, course, ug workshop, motudlo ko og mga sister ug mga babaye unsaon sa pagpalambo sa ilang mga kaugalingon uban ang self-reliance diha sa panimalay. Dili sayon alang sa mga babaye kinsa dunay problema sa kinabuhi, sa panimalay, sa trabaho, ug sa mga anak, apan kini mahimo. Kada adlaw ako mibangon sa buntag ug mag-ampo sa pagsugod sa bag-o, maanindot nga adlaw. Mopahiyom ug malipayon ko mao nga kini sayon. Busy kaayo ko sa akong trabaho isip inahan sa tulo ka gagmayng mga anak. Sila ang prayoridad sa kinabuhi. Ang akong buotang bana mao ang akong haligi. Magtinabangay kami isip magtiayon ug motabang sa usag usa isip pamilya. Maningkamot ko sa pagtuman sa akong mga tumong sa kinabuhi ug mohatag sa akong labing maayo, ang bugtong babaye nga nagtrabaho niana nga channel kinsa nagtarbaho niana nga salida mao ang usa ka matarung ug bugtong miyembro, ug maningkamot ko nga motabang sa uban. Apan nasayud ko nga ako nagtudlo sa ebanghelyo, ug ako ehemplo sa akong kaugalingon ug ngadto sa uban.
Ngano nga Ako usa ka Mormon?
Ang akong mga ginikanan mipadako nako sa Simbahan. Usa ko ka Mormon. Niining kinabuhia nakat-on ko isip tin-edyer, mihingkod ko, ug duna koy akong kaugalingong kriterya. Pinaagi sa akong kaugalingong mga kasinatian, akong nasabtan nga Ang Simbahan ni Jesukristo sa mga Santos sa Ulahing mga Adlaw mao ang tinuod nga Simbahan. Nag-ampo ko aron makasabut niini, ug nakadawat ko og tubag. Kada adlaw gikumpirmar ko kini pinaagi sa akong mga panalangin ug oportunidad sa pag-uswag. Nasayud ko nga ako anak sa Dios, ug Siya anaa, nga Iyang gihatag nako si Jesus isip akong Manluluwas, ako lamang ang makahukom kon mosunod ba ko Kaniya o dili. Gitubag Niya ang akong mga pag-ampo. Sa akong kinabuhi, akong nasabtan nga kinahanglang tan-awon nato ang positibo sa atong mga pagsulay aron mouswag isip mga indibidwal. Sa ingon, sa ebanghelyo mas sayon ang pagbuntog sa mga kalisud sa kinabuhi. Mao kana ang gitudlo sa ebanghelyo kanako sa akong kinabuhi kada adlaw. Nakita nako ni sa akong mga anak kon magtudlo ko nila sa ebanghelyo, ug kon sila mag-ampo ug mopasalamat ug mangayo og butang sama sa mga bata. Mao nga nakahibalo ko nga walay pagduha-duha nga kini tinuod, tungod kay nakita nako kini sa akong personal nga kinabuhi ug sa akong pamilya. Nakapalig-on kini namo.
Unsaon nako pagpuyo ang akong tinuohan?
Nagpuyo ko sa akong pagtuo pinaagi sa pagserbisyo, mao kana ang gitudlo sa Ginoo. Nahinumdom ko sa dihang naghimo ko og tumong sa pagsebriyso sa lokal nga retirement home. Gihatagan nako sila og panihapon sa Pasko, midala og mga regalo, ug migahin og panahon sa pagbasa ngadto kanila o bisan sa pagpaminaw sa ilang mga istorya. Usa kadto ka talagsaon nga kasinatian. Daghan ko og nakat-unan, ug nagtinabangay kami uban sa mga kabatan-onan sa Simbahan. Sa salida sa TV, gigamit nako unsay akong nakat-unan kabahin sa food storage ug homemaking aron makaatubang sa lisud nga mga panahon uban sa mas positibo nga kinaiya aron ako magmalampuson. Kada adlaw, nagpuyo ko sa akong pagtuo isip usa ka tawo ug uban sa akong pamilya aron mouswag. Dili ko perpekto, apan naningkamot ko nga mouswag sa mga butang nga akong buhaton aron makatabang niadtong labing nanginahanglan niini. Ganahan ko nga motabang sa uban ug motudlo og gamay sa unsay akong nahibaloan. Ang usa ka cooking recipe sama sa pagtuo. Sa ebanghelyo, lain-laing mga sagol gikinahanglan aron ang pagkaon mahimong lamian. Sama ra kini sa pagtuo, ang ebanghelyo, gugma, pamilya, charisma, ug ang pagkaehemplo. Pinaagi sa pagtabang sa atong isig ka tawo niini ug sa daghang laing mga butan 000024E3 g, makaluto kita og lamian kaayo nga pagkaon. Anaa sa atong kusina ang mga sagol, apan wala kita makahibalo unsaon sa paggamit niini sa tukmang paagi aron makaluto og espesyal nga pagkaon. Sa ingon, kinahanglan natong gamiton kadtong mga sagol sa atong inadlaw nga mga kinabuhi aron sa pagdugang og lasa sa atong pagkaon ug sa atong mga kinabuhi. Ang ebanghelyo nagtudlo kanato niana ug daghan pa, mao nga gamiton nato kanang tanan sa atong pagtuo.


text:
Hi Ako si Jarem
Mahitungod Nako
Trabaho: Ako ang tigtukod ug presidente sa SymBiotechs USA, usa ka kompaniya nga tigdesinyo ug tighimo og artipisyal nga bahin sa lawas. Nagpabilin akong buhi gikan sa kanser ug naputlan og bitiis ibabaw sa tuhod. Nagdesinyo ug naghimo ako og mga produkto nga nagtugot og snowboarding, wakeboarding, skiing, rock climbing, ug ubang mga kalihokan nga sa kaniadto gihunahuna nga imposible alang sa pinutlan og bitiis. Ang labing lisud nga bahin mahitungod sa kanser alang kanako mao ang pagkawagtang sa “normal”—kanang abilidad sa pagbuhat og mga butang nga usa sa importante na nga bahin sa kinabuhi nako. Ang abilidad sa pagpuyog usab og normal nga kinabuhi mao ang akong tambal sa labing grabe nga mga bahin sa kanser. Gusto nakong hunahunaon nga kini ingon usab ka importante ngadto sa mga pasyente kinsa nagsulti kanamo nga amo silang nahatagan og balik sa ilang mga kinabuhi. Kini nga mga pasyente naglakip sa ubang nangabuhi gikan sa kanser, mga sundalo nga naangol sa panerbisyo, mga atleta nga kuyaw ang gidula kinsa nag-antus og pinutlan nga bitiis, ug uban pa sa tibuok kalibutan. Personal nga mga kalampusan: Pinaagi sa paggamit sa akong mga desinyo, ako personal nga nahimong una sa kalibutan nga pinutlan og bitiis ibabaw sa tuhod nga telemark skier, pro-rock climber, ug wakeboarder. Mas nagdasig kanako, nakatukod ako og kompaniya nga nakapanalangin og mga kinabuhi sa tibuok kalibutan! Nakahimo ako og mga butang nga posible nga ako gisultihan nga dili gayud nako mahimo isip pinutlan og bitiis, ug karon ang ubang pinutlan og bitiis sa tibuok kalibutan nakabuhat sa imposible sama kanako. Kining tanan nga mga kalampusan nahimong nindot kaayo nga mga panalangin nga dili gayud unta nako mahimo kon wala ang impluwensya sa Dios sa akong kinabuhi. Pamilya: Dili ako makabayad sa akong mga ginikanan alang sa tanan nga ilang nahatag kanako. Silang duha migahin og dili sagad nga gidugayon nga panahon kanako sa pagtudlo, pagdasig, ug sa paghigugma lamang kanako ug sa akong mga igsoon sa tibuok namong kinabuhi. Ang akong asawa mao ang labing nindot nga babaye nga akong nailhan! Nahigugma ako kaniya “sa wala pa” nako siya makita . Nagpatupi ako sa iyang higala sa dihang miabut siya aron makig-istorya. Sa segundo nga nadungog ko ang iyang tingog milukso ang akong kasingkasing ug ang sunod nga mga segundo ingon og dugay na kaayo samtang nagpaabut ako nga makita ang iyang nawong. Miadto siya sa atubangan sa akong lingkuranan sa pag-ingon og hello ug ang tanan nakong mga pagduda napanghimatud-an. Misugod ako sa pagsunod-sunod kaniya human nianang gabhiona. Kami may duha na ka nindot kaayo nga batang mga lalaki, ug may lain pa kami nga umaabut. Ang akong pamilya mao ang labing dako nga kalipay sa akong kinabuhi ug sa tinuod usa ka panalangin gikan sa langit. Umaabut: Mopadayon ako sa paghimo og mga artipisyal nga bahin sa lawas nga molugway sa mga posibilidad alang sa mga pinutlan og bitiis aron makaapil sa hingpit ug aktibo nga estilo sa kinabuhi alang sa trabaho, dula, ug kinabuhi sa pamilya. Nagtrabaho ako sa pagtukod og kompaniya nga dili lamang mohatag og mga produkto nga makahimo sa imposible nga usa ka reyalidad, kana usab makadasig sa mga hunahuna sa mga tawo sa pagtuo sa ilang kaugalingong mga kahimoan. Nagtrabaho usab ako sa pagdesinyo ug sa paghatag og mga artipisyal nga bahin sa lawas alang sa piho nga mga panginahanglan sa kabus nga mga nasud sa kalibutan samtang kami nagpalambo og bag-ong mga artipisyal nga bahin sa lawas alang sa mas modernong mga nasud. Ideya [Pilosopiya]: Ayaw gayud kaulaw sa usa ka pagdayeg o ibaliwala kini nga nagpakaaron-ingnon nga mapainubsanon. Ang bisan unsa nga pagdayeg mahitungod kanimo usa ka gasa gikan sa Dios. Sa paglimud nga ikaw takus sa pagdayeg mao ang paglimud sa mga gasa sa Dios. Dawata ang mga pagdayeg kon kini moabut, apan dayega kanunay ang Dios ug pasalamat ngadto Kaniya sa tanang mga butang.
Ngano nga Ako usa ka Mormon?
Ako usa ka LDS (Mormon) tungod kay ako nagtuo nga ang Dios nahigugma gihapon sa Iyang mga anak ug sa karon nga kalibutan, sukad masukad, kita nagkinahanglan Kaniya sa atong mga kinabuhi. Ako nahibalo nga ang usa ka Dios kinsa nagsunod kanunay og sumbanan sa pagpadayag sa Iyang mga kamatuoran ug naggiya sa Iyang mga Anak taliwala niining malisud nga kinabuhi dili mobiya kanato nga dili makakaplag sa atong agianan niini nga kinabuhi, naglaum nga makakaplag sa hustong “opinyon” sa Iyang pulong sulod sa liboan ka mga tinuohan ug mga paghubad. Nahibalo ko nga si Jesukristo mao ang akong Manluluwas ug nga Siya nagtawag og mga propeta sa atong mga panahon sama nga Siya mihimo sa biblikanhong mga panahon. Nganong dili Niya buhaton? Nagkinahanglan kita sa Iyang direkta nga paggiya karon labaw pa kay sa gikinahanglan niini nga kalibutan sukad. Nagtuo ako nga si Joseph Smith usa ka propeta sama gayud ni Moises, ug ingon man usab ang atong propeta karon nga si Thomas S. Monson. Akong nakuha kini nga mga pagtuo pinaagi sa mabinantayong pagtuon sa Basahon ni Mormon ug sa Biblia ug pinaagi sa sinserong pag-ampo ngadto sa atong Amahan sa Langit.
Personal nga mga Istorya
Ngano nga ang Mormons magmisyon?
Sa hapit na matapos ang akong misyon nakahimamat ako og usa ka babaye kinsa nagsusi sa Simbahan sulod sa siyam ka tuig. Iyang gikugihan pagtuon uban sa daghang mga relihiyon sulod niana nga panahon. Sa dihang misulti siya kanamo nga gusto siyang magpabunyag, miingon siya nga may diyutay lamang nga mga pangutana nga gusto niyang ipangutana una kanako. Ang una niyang pangutana nakapatingala kanako. “Ang imong papa mamanday ba?” nangutana siya. “Oo.” mitubag ako, naghunahuna nga kadto usa ka salikwaut nga pangutana. “Nakatrabaho ka ba sukad uban kaniya diha sa shop kaniadtong mas bata ka pa?” sunod niyang pangutana Pag-usab, gitubag nako nga ako nakatrabaho, naglibug gihapon kon ngano nga siya nangutana og mga pangutana nga murag nahibaloan niya ang mga tubag. Ang iyang sunod nga pangutana nakapahingangha kanako. “Nagsul-ob ka bag pula ug puti nga pranelang kamisin sa dihang nagtrabaho ka uban sa imong papa sa shop? Nahibalo siya nga ang pangutana nakapakurat kanako. Dul-an sa 10 ka tuig ang milabay namatay ang akong apohang lalaki. Akong gitagoan ang usa sa iyang mga kamisin aron gamiton diha sa iyang shop para sa kahoy diin ang akong papa ug ako nagtinabangay sa paghimo og modelong sakayan nga may layag sulod sa duha ka semana nga kaminag-atiman sa iyang mga yuta. Nalibug ako kon nagsusi-susi ba siya sa akong pamilya, giuwang og dakong mga dagat, ug murag nakahibalo mahitungod sa akong kagahapon. Nagtan-aw nga ako naglibug sa iyang mga gipanulti, mipadayon siya. “Kinahanglang sultihan ko ikaw nganong nangutana ako niini,” miingon siya. “Siyam ka tuig ang milabay sa dihang unang nahimamat ko ang mga misyonaryong LDS, ug nabasa ang Basahon ni Mormon, nag-ampo ako sa Dios ug nangutana Kaniya kon kinahanglan ba akong mopasakop niini nga Simbahan, Human sa akong pag-ampo mihigda ako sa hilum. Gipiyong ko ang akong mga mata ug usa ka imahe miabut sa akong hunahuna. Nakita ko ang usa ka amahan ug anak nga lalaki nga nagtrabaho sa shop sa kahoy. Bata pa ang lalaki ug nagsul-ob siyag pula ug puting pranela nga kamisin. Ako walay nadungog og bisan unsa nga tingog, apan nasanapan ako og maayong pagbati ug may pagbati nga kanang bata nga lalaki mao ang misyonaryo nga mobunyag kanako! Wala akoy ideya nga mokabat kini og siyam ka tuig, apan sa dihang una kang miabut sa akong pultahan, nasayud ako nga ikaw mao kadtong batang lalaki!” Milusong kami og dungan sa bunyaganan sa katapusan gayud nga adlaw sa akong duha ka tuig nga misyon sa England. Nagtan-aw sa ubang mga tawo nga nagsinati sa kalipay nga akong nasinati makatagbaw kaayo! Dili ako makahunahuna og laing mas maayong rason sa Pag-alagd sa Uban kay sa pagpakigbahin sa ilang kalipay ug sa mahibalo nga ang atong Manluluwas malipayon alang sa kada kalag nga gidala ngadto Kaniya sama niining buotan nga sister. Nagserbisyo kami og mga misyon tungod kay gihigugma namo ang Manluluwas nga si Jesukristo ug tungod kay gihigugma namo ang atong espirituhanong mga kaigsoonan.
Unsaon nako pagpuyo ang akong tinuohan?
Sa dihang ako 14 anyos gi-diagnose ako nga may kanser sa bukog sa akong wala nga bitiis. Sa sunod duha ka tuig, sulod ug guwa ako sa ospital alang sa chemotherapy ug mga siyam ka operasyon nga naglakip sa pagputol sa akong bitiis. Isip aktibo nga 14 anyos, ang ang mahatagan lang nako og pagtagad niana nga panahon mao ang pagpabilin nga aktibo ug ang “pagka-normal.” Sa eskwelahan gitawag ako og upaw ug gihulga sa ubang mga bata kinsa wala mahibalo og nganong ako walay buhok. Gilikayan ako sa mga bata kinsa nagtuo nga ang kanser tingali og makatakod, ug nasinati ko ang uban pang daghan nga mga reaksyon. Kanunay akong naninguha nga magpabiling positibo, nagpahinumdom kasagaran sa akong kaugalingon nga kon ang Dios may plano alang kanako, dili ako kinahanglan nga maguol mahitungod sa bisan unsa pang mga butanga. Gimingaw ako nianang sama sa bata nga hugot nga pagtuo nga nahimong lisud kaayong huptan samtang ang kinabuhi nagkaanam og kalisud. Human sa kanser, kasagaran akong pangutana og mga butang sama sa “dili ba kadto malisud kaayo alang kanimo?” ug wala ka ba “maguol kaayo samtang giagian mo kadtong tanan?” Gihinumduman ko’g balik ang mga gabii sa higdaanan sa ospital, nasayud ng 00004000 a hapit na putlon ang akong bitiis ug nanghinaut lamang nga magpabiling buhi, apan wala ako makasinati bisan hain niadtong mga palas-anon sa balatian. Akong naamguhan usa ka adlaw kon ngano, samtang nagbasa ako sa Basahon ni Mormon. Nagsulti kabahin sa pag-abut ni Kristo, si propeta Alma misulat, “Ug siya magpadayon, mag-antus sa mga sakit ug mga kasakit ug mga pagtintal sa matag matang; ug kini aron ang pulong matuman nga nag-ingon nga siya modala diha kaniya sa mga sakit ug mga balatian sa iyang mga katawhan” (Alma 7:11). Akong naamguhan nga ang akong yano nga pagsalig diha sa Manluluwas nakapagaan sa palas-anon sa akong sakit ug mawala diha sa Iyang Pag-ula. Wala gayud kini mosantup kanako kaniadto, nga ang walay kinutubang Pag-ula dili lamang makaluwas kanako gikan sa sala, apan usab moluwas kanako gikan sa kaguol, kawalay paglaum, balatian, ug kasakit. Sukad niana nga panahon, ako naninguha sa paghinumdom nianang yano nga baruganan ug sa paggamit sa Pag-ula ni Kristo sa kada bahin sa akong kinabuhi. Ang kada aspeto sa akong kinabuhi panalangin gikan sa Dios! Nagtuo ako nga Siya may walay katapusang mga panalangin alang kanatong tanan. Ang uban nagtakuban nga mga hagit ug daghang lisud nga ilhon isip mga panalangin, apan uban sa Iyang panabang, ug gamay lamang nga hugot nga pagtuo sa atong bahin, ang mga panalangin nga dili unta gayud nato mahunahuna maanaa alang kanato. Ingon nga si bisan kinsa ang mopakigbahin og usa ka butang nga nagpanalangin sa ilang kinabuhi og maayo, ako naninguha sa pagpakigbahin sa kalipay nga gihatag sa atong Manluluwas ngari kanako ngadto sa uban sa paglaum nga sila makakaplag sa samang kalipay ug pagluwas nga ako aduna.


text:
Hi Ako si Luis Vance T.
Mahitungod Nako
Amahan ako sa duha ka matahum nga anak, ganahan kong motan-aw og sports, ug malingaw sa politika. Taga-Northern California ko, mibalhin sa Washington, D.C. 10 ka tuig ang milabay nagtrabaho ko sa Capitol Hill. Nalipay kong nakabaton og panglantaw sa sistema sa pamulitika sa U.S. ug mapasigarbuhon nga nakahimo sa akong bahin. Duna koy Master’s degree sa Homeland Security samtang full-time nga nagtrabaho ug nagsugod og pamilya, dili kadto sayon, apan tungod sa suporta sa akong asawa ug sa Langitnong Amahan, akong nahimo. Karon naningkamot kong makaamuma sa akong pamilya.
Ngano nga Ako usa ka Mormon?
Napaila ko sa Simbahan ni Jesukristo sa mga Santos sa Ulahing mga Adlaw sa edad nga 12. Bisan batan-on pa ko, miduol ko sa Dios sa pag-ampo ug mihangyo nga iya kong sultihan pinaagi sa dili masayop nga saksi sa Espiritu kon ang mga baruganan ug mga doktrina nga akong gitun-an tinuod ba, gitubag ko nga tinuod kini. Sukad niadto, nagpabilin kong aktibo sa Simbahan. Samtang ang kalipay ug mga hagit sa kinabuhi moabut ug mawala, ang kalipay nga akong nasinati padayon sa paglambo samtang gihuptan nako ang sugo ug gisunod ang mga pagtulun-an sa Manluluwas. Ang pagka-Mormon mas labaw pa kay sa pagsimba matag semana - usa ko ka Mormon kay ang ebanghelyo sa tinuod nakatabang nakong makasabut kinsa ako. Nahibalo ko nganong nia ko dinhi, diin ko gikan, ug asa ko padulong. Kini nga mga kamatuoran naghimo nako ug sa akong pamilya nga mas malipayon, buhong nga kinabuhi. Bililhon kaayo kini.
Personal nga mga Istorya
Palihug ipasabut ang kabahin nga nahimo sa pag-ampo sa imong kinabuhi?
Ang pag-ampo may dako nga bahin sa akong kinabuhi. Matag adlaw duna mi pamilya nga pag-ampo. Ang paghimo niini naghatag og nindot nga oportundad nga ikauban ang Ginoo. Samtang among ipagawas ang mga hunahuna ug kabalaka sa among kasingkasing pinaagi sa pag-ampo, mas nagkasuod kami ug mabag-o ang among pagtuo nga bisan sa among kahimtang duna kami langitnong amahan kinsa nahigugma ug nagpangga kanamo. Ang pag-ampo magpahinumdom nako kon unsa gayud ang kinabuhi ug maghatag nato og espirituhanon makabayaw nga mga kasinatian. Mag-abli sab kini ngari kanamo sa bintana sa mga panalangin gikan sa langit alang sa mga tawo nga among gipangga. Sa tibuok adlaw, maningkamot kong mag-ampo sa akong kasingkasing. Nakatabang ni nga mahimo kong mas maayong tawo ug angayan sa mga panalangin. Makahupay ang kahibalo nga bisan asa ko o unsay nanghitabo sa akong palibut, ang Langitnong Amahan makab-ot ra sa pag-ampo. Sa pagkatinuod, wala ko mag-inusara.
Unsaon nako pagpuyo ang akong tinuohan?
Ang usa ka bahin sa akong pagsunod sa akong tinuohan nagpasabut sa boluntaryo n 000020C6 ga pagserbisyo sa Simbahan - sama pananglit, usa ko ka magtutudlo sa Sunday School. Karong tuiga nagtuon mi sa Daang Tugon. Talagsaon kaayo ang pagkat-on kauban sa among ward family (kongregasyon). Mobisita sab ko og mga pamilya sa ilang panimalay kada bulan. Nagpasuod kini kanamo ug nakatabang nga sila masuportahan sa ilang paningkamot. Uban sa akong asawa ug mga anak, motambong mi og regular nga mga miting sa simbahan sa paghimo sa Dominggo nga usa ka Adlawng Igpapahulay. Labaw sa tanan, gisunod nako ang akong tinuohan pinaagi sa pagkamatinuoron ug pagtahud sa akong manluluwas nga si Jesukristo.


text:
Hi Ako si Al
Mahitungod Nako
Nagtubo ko sa northern Utah sa pamilya nga may walo ka anak. Sa edad nga 12 nakasugakod ko sa pakigbugno sa kanser nga miusab sa akong kinabuhi. Dayon nakaserbisyo ko og misyon sa LDS nga Simbahan sa Paris, France, sulod sa duha ka tuig. Sa akong pag-uli akong giminyoan ang babaye nga akong gipangandoy, si Lisa, kinsa maoy akong gihigugma hangtud karon. Iyang gilahutay ang daghang tuig sa akong panarbaho isip pyrotechnician ug pagka-estudyante, tukma nga 10 ka tuig. Niana nakaanak mi og upat ug nagsagop og duha, nagpuyo niining talagsaong nasud, ug nagpakabuhi sa mga panimpalad sa kinabuhi. Nagpuyo mi karon sa gamayng lungsod sa Texas diin ako ang lokal nga pediatric dentist ug ang akong asawa tag-iya og dance studio ug mitabang sa akong trabaho. Bag-o lang ming misagop sa ikapitong anak ug naghunahuna kon unsa ang mas busy nga kinabuhi. Ganahan ko sa Nebraska football, pagpangisda, ug mga pabuto ug pagpakig-uban sa akong pamilya ug asawa. Dili ko perpekto, apan naningkamot kutob sa akong mahimo. Ang Dios mipanalangin gayud kanamo.
Ngano nga Ako usa ka Mormon?
Usa ko ka Mormon kay pinakauna duna koy dakong kombiksyon nga si Jesukristo akong Manluluwas. Pinaagi sa Iyang ehemplo ug sakripisyo, mas momaayo ang akong kinabuhi ug ang kinabuhi sa uban ug pun-on ang akong kinabuhi sa kalipay, bisan taliwala sa grabing mga kasub-anan. Pinaagi sa dili kapugngan nga mga saad ug pagtulun-an nga naa sa Ang Simbahan ni Jesukristo sa mga Santos sa Ulahing mga Adlaw mas naduol ko sa Dios ug sa Iyang mga pamaagi ug nagdala sa mga saad sa talagsaong kalipay sa akong kinabuhi. Usa ko ka Mormon kay duna koy dakong kombiksyon nga ang Basahon ni Mormon pulong sa Dios. Kadaghan na nako nabasa kining basahon ug nahibalo nga nakasulat dinhi ang ebanghelyo ni Jesukristo. Nahibalo sab ko nga kadtong mobasa niini nga libro makapangutana sa Dios uban sa pagtuo aron ipakita diha kanila ang samang tubag nga akong nadawat, nga kini tinuod. Aduna sab koy dakong kombiksyon kang Joseph Smith, kinsa mitabang sa pagpahiuli sa tinuod nga Simbahan ni Kristo ug mitabang sa Dios nga moabut kanato ang Basahon ni Mormon. Aduna koy pagbati gikan sa Dios nga mipamatuod niini sa walay pagduha-duha sa akong hunahuna. Nahibalo ko nga wala kita pasagdi sa Dios sa pagpaningkamot ug pagpakabuhinga kita ra. Mituo ako nga ang Dios mipadala og mga propeta nga mogiya sa Iyang katawhan. Kini Iyang gibuhat sa karaang panahon ug nagpadayon hangtud karon. Nahibalo ko nga ang Dios mitawag og tawo nga moserbisyo isip Iyang propeta sa atong panahon. Gikan ni Joseph Smith hangtud sa atong propeta karon, nga si Thomas Monson, wala akoy pagduhaduha nga ang Dios naggiya sa Iyang Simbahan pinaagi sa propeta ug mga apostoles. Aduna koy dako ug malungtaron nga pagsaksi niini nga kamatuoran. Sa katapusan, usa ko ka Mormon tungod sa kinabuhi nga gitudlo niini kanako ug sa mga saad nga ikauban ang akong pamilya sa hangtud, dili lang niining kinabuhia, nga kini moabut pinaagi sa pagsunod sa mga sugo sa Dios. Sa Simbahan lamang kini nga mga saad matinuod. Ang gahum sa pagbugkos sa mga pamilya nga magkauban sa hangtud nia dinhi ug nagdala og talagsaong kalipay sa akong kinabuhi. Usa ko ka Mormon human magpuyo og tibuok kinabuhi nga kasinatian nga nag-ingon nako nga naa ko sa hustong dapit. Gisultihan ako sa Dios ug Siya dunay talagsaong mga butang nga giandam alang nako kon magpakabuhi ko sumala sa unsay Iyang gusto.
Unsaon nako pagpuyo ang akong tinuohan?
Gisunod nako ang akong tinuohan sa daghang pamaagi. Ania ang pipila niini. Gihigugma ni Kristo ang gagmayng bata ug mitudlo nga kita magmahisama kanila. Niini nga rason akong gipalibutan ang akong kinabuhi, pinaagi sa akong trabaho ug kinabuhi sa panimalay, uban sa mga bata. Mga talagsaon silang ehemplo ngari nako, ug bulahan kaayo ko nga makagahin sa akong mga adlaw nga magtan-aw sa kalibutan sama sa ilang pagtan-aw niini. Bisan sa trabaho man, diin makakita ko og gatusan ka mga bata sa usa ka adlaw, o 00001AF2 sa balay uban sa akong pito ka anak, ang akong kinabuhi usa ka malipayong dapit nga gilibutan sa mga bata. Akong nakita nganong ganahan si Kristo nga Siya palibutan sa mga bata. Ang pagpahinungod sa akong kinabuhi sa pagtabang sa mga bata naghatag og tinuod nga kahulugan sa katuyoan sa kinabuhi. Usa ko ka pediatric dentist. Di kaayo ko kahibalo og accounting, apan miingon ang Dios nga mahimo Niya ang paglig-on sa huyang nga mga butang. Sa lokal nakong Simbahan nagserbisyo ko isip clerk ug accountant sa akong kongregasyon. Iya kong gitabangan ug gitudloan nga makakat-on og bag-ong butang. Ang tanang serbisyo sa among Simbahan gihimo nga walay sweldo, ug ang paghatag sa akong panahon ngadto sa Dios ug ang pagbantay Kaniya nga mitabang kanako usa ka tinuod nga panalangin. Nagpakabuhi sab ko sumala sa akong gituohan pinaagi sa paghimong kabahin sa akong inadlawng kinabuhi sa unsay gitudlo sa akong relihiyon. Gitudloan ako niini nga mahimong kugihan. Gitudloan ako niini nga mahimong matinuoron. Gitudloan ako niini nga ang tanang anak sa Dios patas ra ug kinahanglang tagdon nga parehas. Gitudloan ako niini nga magkat-on kanunay. Gitudloan ako niini nga maningkamot ug mohimog kalainan sa kinabuhi sa mga tawo. Gitudloan ako niini sa pagpakigbahin sa unsay gihatag sa Dios kanako. Gitudloan ako niini nga kinahanglan kang maningkamot sa pagpuyo og maayong kinabuhi kon gusto ka og kalipay. Nagpakabuhi ko sumala sa akong gituohan pinaagi sa pagpaningkamot sa paghimo sa samang butang nga gipaningkamutan natong tanan nga makab-ot: kalipay. Ang uban mopili sa popular nga mga paagi alang sa dali ra nga katumanan o mopili sa sayon nga dalan tungod sa saad sa kahinam o ganti. Ang uban mopili sa dalan nga ingon og makatarunganon o naandan. Hinoon, nagpakabuhi ko sumala sa akong gituohan pinaagi sa pagpili sa pamaagi sa Dios ug sa kahibalo nga Siya gusto nga magmalipayon ako. Tungod niana kanunay kong magpahiyom matag adlaw, kay nahibalo man ko sa plano sa Dios alang nako.


text:
Hi Ako si Kathy
Mahitungod Nako
Malipayon ko nga nabuhi ug nahimong bahin niining matahum nga kalibutan. Gihigugma nako ang akong pamilya. Ganahan kong maghimo og art, magluto og pan, mag-hiking, mag-skiing, ug mag-garden.
Ngano nga Ako usa ka Mormon?
Usa ko ka Mormon tungod kay natawo ko sa talagsaong mga ginikanan nga Mormons. Ug kanunay ko nga usa ka Mormon tungod kay nagtubo ko ug nakakat-on sa mga baruganan sa Simbahan, nakita ko kini nga tinuod. Ang buot ipasabut sa Ebanghelyo mao ang Maayong Balita. Ang Maayong Balita mao nga si Jesukristo mipuyo sa yuta, miula sa atong mga sala ug nabanhaw aron kita sab mabanhaw. Ang Simbahan naghatag og organisasyon ug oportunidad sa pagkat-on bahin sa Dios ug pagserbisyo sa uban.
Unsaon nako pagpuyo ang akong tinuohan?
Mituo ako nga nia ta sa kalibutan aron malipay ug makakat-on sa paghigugma. Alang nako kanang mga butanga magkasumpay, kay kon magtumong ko alang sa kalipay sa uban mas malipayon ko.


text:
Hi Ako si Elizabeth
Mahitungod Nako
Single ko nga mama, apohan, apohan sa tuhod, sinagop nga inahan, ug ina-ina. Ganahan ko kanunay nga mahimong inahan. Ang una nakong ganahan mao ang pagkainahan, ilabi na sa gagmayng bata. Ganahan kong makig-uban sa gagmay nakong mga anak ug pagsuroy kanila. Daw magpabilin kong batan-on sa pagpakabuhi kauban sa akong mga anak. Kon may panahon ko, ganahan kong moadto sa garage sales ug mangita og pwedeng i-recycle ug moayo niini. Ganahan kong moayo og mga butang ug mopanindot niini, ug ganahang makapalit og barato.
Ngano nga Ako usa ka Mormon?
Sa tibuok nakong kinabuhi nagpangita ko og simbahan nga daw sama sa akong pamilya. Dili ko mobati og katagbawan sa matag simbahan nga akong adtoan. Dayon akong nahimamat ang mga misyonaryo ug miadto ko sa Ang Simbahan ni Jesukristo sa mga Santos sa Ulahing mga Adlaw. Gibati nako nga gihigugma sa mga tawo ug sa katapusan nakaplagan ang mahimo nakong “pamilya” nga akong gipangita. Akong gibati nga mas gihigugma ko sa mga miyembro sa simbahan kay sa kaugalingon nakong pamilya. Sa tibuok nakong kinabuhi, gusto kong mahibalo unsaon sa pagpakabuhi, ug walay nakatudlo nako hangtud na-Mormon ko. Tingali lahi ra kong tan-awon kay sa uban, apan ang akong simbahan nahigugma kanako kon si kinsa ko. Kana ang gugma nga akong gibati kon sila akong kauban.
Personal nga mga Istorya
Sa unsang mga paagi nga natubag ang imong mga pag-ampo?
Usa ka adlaw, sa wala pa ko mamiyembro sa Simbahan, naglisud ko sa usa sa akong sinagop. Di ko mahimutang, naghunahuna ko kon kining bataa nagkinahanglan bang ipasagop og laing mga ginikanan. May nagdasig nako sa paggawas ug moadto sa tindahan. Human makapamalit, padulong nang mogawas sa tindahan, ug ngil-ad kaayo ang akong gibati. Dili ko gustong mawala kining bataa. Gusto nakong magpabilin siya, apan nabalaka basin hakog ra ang akong panghunahuna ug naglibug kon mas maayo ba alang niya nga maadto sa laing pamilya. Nahinumdom ko nga nag-ampo, nangayo og tabang, nagbakho, ug nabalaka nga mawala kining bataa. Mihangad ko ug naa ang duha ka misyonaryo, sama sa duha ka anghel nga mitubag sa akong pag-ampo. Dihang misulti sila kanako, akong gibati ang kalinaw ug nahibalo nga ang Langitnong Amahan mitubag sa akong pag-ampo pinaagi kanila. Gitudloan ko sa mga misyonaryo sulod sa usa ka tuig ug tunga ug wala gayud sila mohunong. Sa sigi nakong pagsimba, sa katapusan nagpamiyembro ko sa simbahan. Wala ko magpabunyag hangtud akong nasiguro nga husto kining butanga. Nag-ampo ko niini, ug akong nahibaloan nga angay kadtong mahitabo ug husto nakong buhaton niana nga higayon sa akong kinabuhi.
Unsaon nako pagpuyo ang akong tinuohan?
Gisunod nako ang akong tinuohan pinaagi sa pagtudlo sa akong mga anak. Gitudloan nako sila kabahin sa pagtuo, pasalamat, serbisyo, pag-ampo, ug unsaon pagtagad ang uban. Naningkamot sab kong makatudlo pinaagi sa ehemplo. May lima ko ka batang sinagop, ug kanunay ming manimba sa Dominggo. Motambong mi sa tanang kalihokan sa simbahan, bisan atol sa semana. Naningkamot ko sa pagtudlo nila sa mosunod nga mga sumbanan gikan sa Ang Pamilya Usa ka Pamahayag sa Kalibutan.


text:
Hi Ako si Jason Smyth
Mahitungod Nako
Natawo ug nagtubo ko sa Ireland. Nahibaloan nga duna koy sakit sa mata sa 9 anyos pa ko nga miubos ang akong panan-aw ngadto sa 10%. Bisan pa niini napanalanginan kong makalampus og pipila ka talagsaong butang sa kinabuhi. Nakadaog ko og mga gold medal sa 100m ug 200m sa 2008 Paralympic Games sa Beijing samtang mitala og duha ka rekord sa kalibutan. Sa Paralympic Games sa London 2012 nasubli ang akong kalampusan ug nakadaog og gold sa 100m ug 200m, mitala na usab og bag-ong rekord sa kalibutan ug nahimong pinakakusog nga Paralympic athlete sukad. Kulang lang gyud ko og 0.04s aron makadaog sa 2012 Olympics. Una to nakong pagsulay isip dautan og mata nga atleta nga makadaug sa duha ka Games sa sama ra nga Olympiad nga gipangandoy nakong makab-ot sa Rio 2016. Labaw ka importante bag-o lang ko nga nabulahan nga naminyo alang sa karon ug sa tanang kahangturan sa talagsaon nakong asawa kinsa usa ka dakong panalangin sa akong kinabuhi.
Ngano nga Ako usa ka Mormon?
Akong nahibaloan nga ang mga pagtulun-an sa simbahan tinuod, ug ang pagsunod niini mas makapalipay nako. Pinaagi sa pagsunod sa mga pagtulun-an sa simbahan nagatuo ko nga kanunay kong naningkamot nga mahimong mas maayong tawo. Naghatag kini og kalipay ug kahupayan sa akong kinabuhi nga mahibalo diin ko gikan sa wala pa ko moanhi sa yuta, nganong nia ko dinhi, ug asa ko padulong kon mamatay ko. Tingali ang usa ka makahupay gayud nga nahatag kanako sa simbahan mao ang kahibalo nga ang pamilya mahangturon. Ang akong pamilya mao ang pinakaimportante sa akong kinabuhi, ug ang kahibalo nga sila akong ikabuhan bisan human ko mamatay naghatag kanako og dugang kalipay. Ang pagsunod sa mga pagtulun-an sa simbahan wala magpasabut nga ang kinabuhi kanunayng sayon, kay kitang tanan makasinati og mga kalisdanan sa kinabuhi, apan nakakat-on ko samtang mosalig ko sa atong Amahan sa Langit nga mas makasagubang ko niini. Samtang naglambo usab isip usa ka tawo. Ug pinaagi lamang sa kalisdanan nga tinuoray kitang molambo. Nahibalo ko nga ang atong manluluwas si Jesukristo mianhi sa yuta ug midala sa iyang kaugalingon sa/Siya Mismo mitangtang sa akong mga sala, nagpasabut nga kon makahimo ko og sayop makapangayo ko og pasaylo gikan sa Langitnong Amahan, ug sa iyang walay kinutubang kalooy siya mopasaylo sa akong mga sayop. Ang kahibalo nga ako kanunayng mapasaylo sa sayop nakong mga binuhatan naghatag nako’g dakong kahupayan. Sa lintunganay, usa ko ka Mormon tungod kay ang pagsunod sa mga pagtulun-an sa simbahan naghatag nako og kalipay nga akong naangkon sa walay laing paagi. Nahibalo ko nga tinuod ang simbahan, akong gihigugma ang Langitnong Amahan ug Iyang anak si Jesukristo, ug mapasalamaton ko nga nahibalo sa ilang gugma kanako.
Unsaon nako pagpuyo ang akong tinuohan?
Ang akong panan-aw nakaapekto sa tanan nakong gibuhat, bisan gani sa pagsunod nako sa akong tinuohan. Ang pagpakigbahin sa ebanghelyo importante sa simbahan, kay gusto namo nga ang tanan mobati sa kalipay nga makaangkon og kahibalo sa atong Langitnong Amahan ug sa iyang plano alang sa tanan dinhi sa yuta. Wala ko makaserbisyo og tradisyunal nga LDS misyon niadtong batan-on pa tungod sa problema sa akong panan-aw. Hinoon gipanalanginan ko og talento nga midala kanako sa tibuok kalibutan nga nakapahimo nakong makahimamat og lain-laing mga tawo. Gipaningkamutan nakong magamit kini nga mga oportunidad sa pagpaambit sa pipila ka butang nga akong nahibaloan pinaagi sa mga interbyu, pagpamulong sa publiko, ug sa pagpaambit sa akong mga gituohan ngadto sa akong mahima 000028AA mat. Ang kinabuhi sa usa ka atleta usa ka pagpili sa estilo sa kinabuhi, sama ra sa matang sa pagpakabuhi nga gitudlo sa simbahan. Di ko moinom og makahubog, manigarilyo, o drugas sa tanang matang. Mao kini ang pipila ka paagi sa akong pagpapakabuhi sa akong relihiyon ug panarbaho. Akong nahibaloan ug nasabtan nga ang mga pagpili nga akong gihimo matag adlaw nakapahimo nakong mas maayo karon, ug makaayo sa akong kaugmaon.


text:
Hi Ako si Stan
Mahitungod Nako
Nagatuo ko sa tinuorayng pagtrabaho ug tinuorayng pagdula. Nakahimo ug nakatukod ko og daghang pakulba kaayong sakay-sakayan nga naa na karon sa nag-unang amusement parks sa tibuok kalibutan. Ganahan na kong magtukod ug magmugna og mga butang sukad bata pa ko. Naghimo ko og payag ibabaw sa kahoy, mga duyan, ug kulba nga sakay-sakayan gamit ang mga pisi nga gibitay sa kahoy nga kalingawan sa akong mga higala. Nindot ang akong adlaw kon makapahiyom ko og mga tawo. Kon di ko magtrabaho, ganahan kaayo kong magpadagan sa snow. Walay sama kanindot sa kulba sa pagkatkat sa tuktok sa bungtod sa gikusgon nga wala nako dahuma sa pipila pa lang ka tuig. Ang katahum sa kabukiran makapahingangha--mga kahoy nga naputos sa snow, mga kristal nga nagpangidlap sa snow, ug tin-aw asul nga kalangitan. Sa snowmobile, dili na kinahanglang mag-linya o walay mga abug o mga mananap--presko lang nga hangin! Sa ting-init, ako ug ang akong asawa malingaw sa pagmotorsiklo ug may 30,000 na ka milyas ang marka sa among Honda Goldwing. Malingaw gyud ko sa matahum nga mga karsada sa bungtod, sa kahumot samtang nagbiyahi, ug preskong hangin nga modapat sa akong nawong. Duna mi siyam ka anak, ug duha pa ang umaabut sa among pamilya, nga gikonsiderar sab namong amoa. May 23 sab mi ka apo nga among gipangga. Ganahan ming magtinabangay sa pagtrabaho. Magsaulog mi sa mga holiday, pipila sa mga nindot mao ang Easter Egg Hunt, Santa Claus party, ug siyempre, Thanksgiving. Nakabiyahe na mi og daghang dapit ug nalipay nga makakita og bag-ong mga dapit ug makighimamat og bag-ong mga tawo.
Ngano nga Ako usa ka Mormon?
Nagatuo ko kang Jesukristo ug sa Espiritu Santo ug sa Pag-ula ni Jesukristo sa tibuok kong kasingkasing. Nahibalo ug nasayud ko sa katalagsaon sa panalangin kon ikaw motuo sa atong Ginoo ug Manluluwas, si Jesukristo, ug sa maulaon niyang sakripisyo. Pinaagi nianang maulaong proseso, nakabaton ko og dakong pasalamat sa kinabuhi ug sa tanang talagsaon nga panalangin niini. Nagatuo ko sa Basahon ni Mormon kay kini nagpamatuod gayud ni Jesukristo sa wala pa Siya matawo, atol sa Iyang kinabuhi sa yuta, ug human sa Iyang pagkabanhaw. Duna pay daghang rason, apan kini ang pinakarason ngano nga usa ko ka Mormon. Naghatag ni nako og dakong kalinaw, kalipay ug kalampusan sa akong kinabuhi.
Personal nga mga Istorya
Sa unsa nga paagi makatabang ang Espiritu Santo kanimo?
Tinuoray kong nagatuo nga ang Espiritu Santo mitabang nako matag adlaw sukad ko naghinulsol. Dihang naningkamot kong sundon ang iyang mga aghat, nakadawat ko og mahangturong mga panalangin sa tanan nakong imbensyon, sa akong pakigrelasyon sa trabaho, kaminyoon ug sa pamilya--uban sa akong mga anak ug mga apo. Duna koy lig-ong pagpamatuod sa katalagsaon sa Espiritu Santo diha sa akong kinabuhi.
Unsaon nako pagpuyo ang akong tinuohan?
Nagserbisyo ko isip pangulo sa among ward, nga naglangkob sa single nga mga batan-ong lalaki ug babaye nga nag-edad og 18 - 30. Gawas sa pagkat-on kabahin ni Kristo ug sa iyang mga pagtulun-an, daghan mi og kalingawan. Motabang ko og plano og makalingaw ug maayong mga kalihokan diin mas magkailhanay sila ug makakita’g higala. Ako sab, may daghang higala nga molungtad tungod sa akong mga pakig-uban niining talagsaong mga batan-on.


text:
Hi Ako si Eric Cooper
Mahitungod Nako
Nalipay ko nga bana sa talagsaong asawa ug amahan sa lima ka mga anak. Nagserbisyo ko sa komunidad isip CEO sa among lokal nga food bank. Mopakaon ko og 58,000 ka mga tawo kasa semana kinsa gigutom ug walay pagkaon. Palaran kaayo nga motrabaho uban sa mga boluntaryo, ug nagtuo ko nga mapanalanginan kita samtang moalagad sa uban. Napahinumduman ko kada adlaw nga pinaagi sa gagmayng mga buhat nga ang dagko nga mga milagro mahitabo.
Ngano nga Ako usa ka Mormon?
Usa ko ka Mormon tungod sa kalipay nga akong nadawat sa pagpuyo sa ebanghelyo ni Jesukristo. Gibati ko ang kalipay sa pagpasubay sa akong kinabuhi sa kasugoan ug pagtulun-an sa atong Manluluwas. Kon makigbisog ug makahimo kog sayop, gihatagan kog paglaum, nga ako dunay pagtuo ni Jesukristo ug makahinulsol. Malinawon ko nga nakahibalo nga ako anak sa Dios ug nagmahal Siya nako. Mahupay ko nga maghunahuna nga ang Dios naghunahuna natong tanan sa pag-atubang nato sa mga pagsulay ug kalisdanan. Matingala ko sa mga milagro nga Iyang gihimo. Magpasalamat ko niini nga kahibalo, ug mosaksi nga Siya buhi!
Unsaon nako pagpuyo ang akong tinuohan?
Nagtuo ko nga ang akong pagtuo o relihiyon usa ka paagi sa pagpakabuhi. Nahiapil kini sa akong pagtrabaho, pagdula, sa balay, ug sa simbahan. Ang pagka-Mormon, alang nako, dili lang kalihokan sa Dominggo. Bahin kin sa pagpakabuhi subay sa mga baruganan nga gitudlo ni Jesus. Naningkamot ko nga magmatinuoron sa akong pakigsandurot ug dunay kaligdong sa akong mga aksyon. Nagtrabaho kog maayo aron sa pag-alagad ug pagtabang sa uban. Ako nagtuo nga kon kita anaa sa pag-alagad sa uban, kita anaa lamang sa pag-alagad sa atong Dios.


text:
Hi Ako si Fabrice
Mahitungod Nako
Minyo ko ug amahan sa 2 ka anak. Ganahan ko og sports, ilabi na soccer ug ski, ug ganahan kong maghardin motan-aw sa mga bulak og magdula sa swimming pool, uban sa akong mga anak. Ganahan kong motan-aw og sine uban sa akong pamilya.
Ngano nga Ako usa ka Mormon?
25 ka tuig kong aktibo sa Katoliko, nahimamat nako ang mga misyonaryo niini nga Simbahan ug gipaminaw og tarung ang ilang mensahe. Matinuorong nagsiksik sa kamatuoran, gibuhat nako ang ilang gihangyo, mobasa sa basahon ni Mormon, ug mag-ampo bahin niini. Nausab gyud akong hunahuna ug human sa 9 ka bulan nasabtan ra gyud nako ug gibati nga si Jesukristo ang buhi nga lider niini nga Simbahan. Mao nga nagpabunyag ko. Human sa 30 ka tuig isip Mormon, mibati ug nasayud ko nga Simbahan gayud kini ni Jesukristo. Nagiyahan ko niini sa maayong mga pagpili, malikay sa kasub-anan ug motagamtam sa kalipay.
Unsaon nako pagpuyo ang akong tinuohan?
Isip Mormon, daghan kog oportunidad nga makatabang sa akong isigkatawo. Makighimamat kog daghang pamilya matag bulan sa pagtabang nila ug pagpakig-uban. Gisangunan ko sa nasyonal nga tinuig nga komperensya sa mga young adult. Mobisita sab kog mga ward sa akong rehiyon sa pakighimamat og mga tawo ug pagtudlo nila sa ebanghelyo. May buluhaton ang matag usa sa Simbahan ni Jesukristo kay kami walay sinuwelduhan nga mga alagad.


text:
Hi Ako si Rochelle
Mahitungod Nako
Anaa ako sa balay uban sa akong upat ka nindot nga mga bata. Aduna akoy duha ka babaye ug duha ka lalaki. Ang akong duha ka lalaki adunay kakulangan. Ingon og ako kanunay nga nagkapuliki. Nagtuo ako nga kini ang kasagaran nga kinabuhi sa usa ka mama, apan gusto ko kini. Nagtubo ako sa Idaho ug mieskwela sa kolehiyo didto sa Utah, diin akong nakaplagan ang akong bana. Human sa gradwasyon, nagminyo kami, mibalhin ngadto sa UNC chapel Hill alang sa gradwadong pagtuon. Sunod mipuyo sa Iowa, diin natawo ang among unang bata. Natawo si Ethan nga may cerebral palsy. Wala namo kini mahibaloi hangtud unom ka bulan ang iyang panuigon ug nahibaloan nga may stroke siya sa utero. Kini naghatag og daghang mga problema, lakip ang kakulangan sa panghunahuna ug mga pagkirig. Bisan pa niining tanan, mapasalamaton kaayo kami sa among hugot nga pagtuo diha sa Dios, nga nagtabang gayud kanamo sa pagtubag sa bisan unsa nga mga hagit nga gidala sa kinabuhi. Mipuyo kami sa Texas sulod sa 13 na ka tuig karon ug nagustuhan kini. Ang among duha ka babaye natawo dinhi, ug sa 2006 gisagop si Derick. May down syndrome siya; dili siya makasulti ug gibansay sa pag-adto sa kasilyas, busa ang among balay ingon og samok puy-an. Ang duha ka lalaki parehas og edad ug sa “kahanas sa kinabuhi” diha sa eskwelahan, diin may maayo kaayo sila og mga magtutudlo. Kon may lugar ako, gusto kong magbasa. Ang lain nga gugma sa akong kinabuhi mao ang pagbiyahe. Sulod sa semana, miboluntaryo ako sa eskwelahan sa mga bata. Ako ang room mom alang sa klase sa akong duha ka babaye. Sa ulahing mga katuigan, ang family history ang nahimo nga akong bag-ong nagustuhan pag-ayo. Miboluntaryo usab ako sa lokal nga ospital sa mga bata. Gusto ko ang pagpanindot sa akong balay, panahi, ug pagdula diha sa akong tanaman. Ang akong mga rosas naghurot sa akong panahon kay sila angay nga hatagan.
Ngano nga Ako usa ka Mormon?
Ang akong pamilya maoy usa sa unang gitawag og “Mormons,” apan kana wala makahimo kanako nga usa ka Mormon. Ang akong hugot nga pagtuo diha ni Jesukristo mao ang nakahimo niini. Bisan tuod og ako natawo sa usa ka maayo nga mga ginikanan kinsa mga miyembro sa Simbahan, sa gihapon ako kinahanglan nga modesisyon alang sa akong kaugalingon kon ako motuo ba unsay ilang gitudlo. May mga katigulangan ako kinsa diha sa Simbahan sa wala pa gani kini mahimo nga simbahan. Usa ka tawo miprenda sa iyang umahan sa pagpamantala sa Basahon ni Mormon. Apan, samtang ang akong amahan gipadako diha niining nabantug nga Mormon nga pamilya, sa kaalaot sila sa tinuoray wala magsimbahan. Sa edad nga 19, siya kinahanglahn nga moluhod sa pagpakisayud unsa ang tinuod. Una, nangutana lamang siya kon ang Dios tinuod. Dayon, nangutana siya kon kini mao ba ang Iyang Simbahan. Ako nalipay kaayo nga gibuhat niya kana, tungod kay kini mitapos sa usa ka kutay ug mihatag sa among pamilya og bag-ong pagsugod. Bisan tuod og ang iyang pamilya dunay impotanting kabilin sa Mormon, sa milabayng mga henerasyon ang mga katigulangan nanlimbasug batok sa pagkahubog, diin daghang mga lalaki ug mga pamilya ang nangadaot. Busa, sa daghang mga paagi, ang akong papa ingon og mitudlo sa iyang kaugalingon mismo nga mahimong amahan. Isip ang kinamagulangang anak, sa akong hunahuna, alang nako, kini usahay nakapalisud namo! Apan, bisan pa niana, ang butang nga gipaningkamutan sa akong mga ginikanan sa pagtudlo namo kon unsaon namo pag-angkon og kahibalo, hugot nga pagtuo, ug pagpamatuod kabahin ni Jesukristo. Sayo pa kaayo, sila miawhag namo sa pagbasa sa mga kasulatan ug sa pag-ampo alang sa among kaugalingon nga mga tubag. Gibasa nako ang Basahon ni Mormon sa unang higayon sa diha ako sa ikawalo nga grado. Sa dihang nahuman nako, sa tinuod ako wala mahibalo kon unsay angay nakong bation. Ako nagtuo nga ako nagpaabut og kulbahinam nga tubag o usa ka butang. Apan ako nagpadayon sa pagpaninguha sa pagbuhat unsay matarung, ug sulod sa pipila ka mga tuig, pinaagi sa programa sa Simbahan, ako dihay daghan nga mga oportunidad sa pagbati sa Espiritu Santo. Usa ka higayon, gipangutana ko ang akong kaugalingon, “Asa nimo makaplagan ang labing dako nga kalipay?” Nahibalo ko nga kon ako mosunod sa Dios diha ko labing malipayon. Sa panahon nga ako nagkolehiyo, may lig-on kaayo akong pagtuo diha sa ebanghelyo ni Kristo. Pipila ka mga tawo ang makatan-aw kanako ug moingon, “ Ang imong pamilya sa isig ka pikas mga Mormon sukad pa (gumikan kay diha na kanang butanga). Dayag lamang, ikaw Mormon!” Apan, ang kada tawo kinahanglan nga modesisyon unsay ilang tuohan alang sa ilang mga kaugalingon. Gitan-aw ko ang akong mga katigulangan ug natingala ngano nga sila andam nga mawad-an sa tanan aron lang sa pagmantala sa kontrobersyal nga basahon? Ngano nga ang usa ka tawo mobiya sa iyang hamugaway nga panimalay sa grabeng tingtugnaw nga gitiunan og pusil? Ngano nga dili lang biyaan kining bag-ong relihiyon ug mobalik ngadto sa komportable nga kinabuhi kaniadto? Kinahanglan nakong mahibaloanmismo nga ang nagdasig niining mga tawo mao ang kalayo sa hugot nga pagtuo nga nagdilaab diha sa ilang mga kasingkasing nga dili nila ikalimud. Ako karon aduna nianang sama nga hugot nga pagtuo. Ang akong mga ginikanan ug ang akong mga katigulangan wala mihatag niini ngari kanako. Gihatag lamang nila ang mga himan, ug ako kinah 00001762 anglan nga motrabaho alang niini. Apan kini lig-on ug dili ikalimud. Ako nahibalo nga ang Basahon ni Mormon tinuod ug nagpamatuod ni Jesukristo. Ako nahibalo nga kini Iyang Simbahan. Kini nga relihiyon naghatag kanako og kalinaw nga naggiya sa akong tanan nga mga desisyon sa kinabuhi ug naghatag kanako og kalipay nga dili mahulagway.
Personal nga mga Istorya
Sa unsa nga paagi makatabang ang Espiritu Santo kanimo?
Ang tanan nga dagkong mga desisyon sa akong kinabuhi nahimo human sa pagpaminaw ug pagsunod sa Espiritu Santo. Ang Iyang pagtudlo mahimong lahi alang sa kada tawo. Ug bisan sa personal, magkalainlain gikan sa pagbati og maayo kaayo mahitungod sa usa ka desisyon, sa tinuoray nga pagpaminaw sa mga pulong , o sa ubang mga panahon, mobati lamang ako og kainit sa sulod, gani kahilakon. Bisan hain nga paagi, ako kompyansa sa direksyon nga akong sundon. Usa sa labing importante nga mga desisyon nga akong nahimo mao ang pagsagop sa among gamay nga batang lalaki. Kini sa tinuoray dili akong kaugalingong ideya, apan usa ka butang nga gisugo sa Dios kanako nga buhaton gikan sa sinugdanan ( pinaagi sa mga pagbati sa Espiritu Santo). May tulo ako ka mga bata nga gipanganak pinaagi og cesarian ( ug usa ka bata nakuha sa ikaunom nga bulan), ug busa ang akong doktor dili na gusto nga dugangan ang among mga anak. Nga, sa prangka nga pagkasulti, maayo ra kanako. Ang among kamagulangan adunay kakulangan, ug uban sa duha ka manghud nga mga babaye, ang among panimalay gubot! Dayon mga usa ka tuig human matawo ang among kamanghuran, diha ako sa gym nagtan-aw sa tv mahitungod sa gagmay nga mga bata diha sa mga balay sagupanan sa mga Instik. Usa ka gamay nga tingog miabut sa akong hunahuna, “Makahimo ka niana.” Ingon og miabut kini og kalit. Apan nasayud ako nga ang Espiritu Santo mao ang nagsulti kanamo sa pagsagop. Sige, iabante og mga usa ka tuig og tunga. Ang akong bana ug ako nagdrive paingon sa iyang mga ginikanan human sa usa ka semana nga camping uban sa akong pamilya. Taliwala sa pagpahimulos sa talagsaon nga panahon kauban sa among paboritong mga tawo, ang akong bana mihisgot mahitungod sa pagsagop, nasayud nga ang pamilya mao ang mahinungdanon sa kinabuhi. Akong naamguhan nga kini nakahimo og problema. Lain ang adunay dako nga ambisyon, apan ang pagbuhat niini nga mga ideya makahadlok og gamay. OK, makahadlok kaayo! Sa pag-abut namo sa Texas, misugod ako sa pag-ampo mahitungod sa unsay kinahanglan namong buhaton. Nadawat nako ang tubag nga tataw og piho nga nahibalo ko nga walay problema kon unsay among pagabuhaton. Ang akong hunahuna napuno sa mga pulong nga dili ako. Sa tinuod kini ingon og mga kasulatan. Mitindog ako uban sa mga luha nga nagdagayday sa akong nawong. Sukad niana nga higayon, ang akong bana ug ako nahibalo nga kami mosagop og bata kinsa adunay kakulangan. Sa piho, ako nagpaabut og usa ka gamay nga bata nga may Down syndrome nga ka-edad sa akong anak nga lalaki. Human sa among unang anak, kami dihay ideya og unsay among gibuhat. Ug dihay daghan kaayo nga mga batang may kakulangan nga naglisud sa balay amumahan. Kinahanglan sila og mahigugmaon, permanenting mga panimalay. Mga upat ka adlaw sa wala madugay, nakakaplag ako og usa ka gamay nga batang lalaki pinaagi sa usa ka adoption link diha sa fast-food nga website. Mas manghod siya og usa ka bulan sa among kinamagulangan nga lalaki ug adunay Down syndrome. Ang una ko nga hunahuna mao, “ Mahimo kong higugmaon kana nga gamayng bata nga lalaki.” Nianang higayuna, ang akong bana diha sa family room, nakigsayaw sa mga bata. Ako lamang nga mahunahuna kining gamay nga batang lalaki nga matipon kanila. Akong gipakita sa akong bana ang webpage ug parehas mi og gibati. Mikabat og mga walo ka bulan usa pa namo siya nadala. Dihay daghang makapaikag nga nindot ug bati sa proseso, ug Nahibalo ko nga ang Dios migiya sa dalan sa among anak nga lalaki nga maanha sa among panimalay. Dili siya makasulti ug wala mabansay sa pag-adto sa kasilyas, busa may mga adlaw nga lisud. Tungod kay ako nahibalo nga kini mao ang pagbuot sa Dios sa among pamilya, nakapasayon kini sa malisud nga mga adlaw. Naghatag kini kanako og kompyansa ug dako kaayong kahupayan nga makahimo ako niini. Mao kana ang nahimo sa Espiritu Santo kanako. Ang kahadlok nga unang nag-uban niini nga proseso nawala sa dihang nahibaloan ko nga kini mao ang plano sa Dios kanako. Pinaagi sa pagsunod sa Espiritu Santo, akong nahibaloan nga ang plano sa Dios mas maayo kay 00004000 sa bisan unsa nga akong maplano sa akong kaugalingon. Nagsugod pa lamang ako sa pagkakita sa mga panalangin nga Iyang gigahin alang kanako ug sa akong pamilya. Kini molungtad ngadto sa mga kahangturan!
Unsay nakatabang sa pagpalambo og kahusay sa inyong panimalay?
Kami may upat ka mga anak kinsa tanan hingpit nga nagkalainlain og mga kinaiya. Si Ethan nagsingabut sa mga tuig sa pagka tin-edyer ug may kakulangan sa panghunahuna. Naghimo siya og dako nga pag-uswag, apan tungod sa natural nga mga hormone sa iyang pangidaron, nahimong lisud ang pagdumala sa panagsa nga dili makontrol niya nga mga lihok. Kon siya saputon, kasagaran kini diha sa bus o kon siya moabut sa eskwelahan. Makaugtas kaayo, ug usahay siya sa tinuod mahimong bayolente. Si Derick parehas og edad ni Ethan ug may pipila ka sama nga mga problema. Paraygon siya sa usa ka segundo ug sa sunod, mosugod siya og hilak ug manumbag. Ang mga bata nga may Down syndrome may pagkagahi og ulo. Nagkinahanglan kini og taas nga pasensya ug pisikal nga kusog sa ubang mga adlaw. Sa mga babaye, may usa ako kinsa mura gyud og ako. Siya ang porhisyo sa inahan. May isug og gamay nga batasan, apan usab kataw-anan, makalingaw ug lihokan kaayo. Ang iyang igsoon nga babaye hingpit nga bali og kinaiya . May pagkalihok usab siya, apan siya kalma ug kasaligan. Apan, karon nga siya 10 anyos na, nagsugod na siya nga may mga higayon nga mosapot samtang naninguha siya sa pag-ila kon kinsa siya. Uban niining nagkalainlaing kinaiya, kini sa tinuod usa ka hagit sa pagbaton og kalinaw ug panaghiusa sa among panimalay. Sa tinuod, kini ang akong unang tumong kada adlaw. Dili ako makahimo niini kon kaming tanan walay samang mga tumong ug panabang gikan sa kahitas-an. Kada buntag, nag-ampo ako og pasensya sa pakig-atubang sa mga hagit. Dili gayud ako masayud kon ang mga babaye mag-away ba o kon ang mga lalaki mosapot ba padulong sa eskwelahan. Ako walay kontrol niining mga butanga. Isip usa ka tawo kinsa gusto og kontrol, kini usa ka malisud nga atubangon, apan anaa kini! Makahimo ako, hinoon, nga maoy magpabilin nga kalma sa panahon sa mga kalisud. Ang mga babaye kanunay nga mohimo sa ilang mga pag-ampo sa buntag sa dili pa moeskwela ug nagtuo ako nga kana nakatabang kanila sa paghinumdom kon unsa ang angay nila nga lihok kada adlaw. Isip usa ka pamilya, nagbasa kami og mga kasulatan ug nag-uban sa pag-ampo kada gabii. Ang pagkamakanunayon diha niini sa tinuod nakatabang sa among pamilya. Mahimo nga kini gabii na ug ang tanan ngil-ad og buot, apan sa gihapon gihimo namo kini. Pila ka mga gabii ang mga babaye may mga pangutana ug kami modangat nga may lawom kaayo nga panaghisgutan og nindot nga mga higayon sa pagkat-on. Nakakat-on sila og ligdong nga pagtahud ug paghigugma alang sa mga kasulatan. Natabangan usab namo sila sa pagmemorya og daghang mga kasulatan sulod sa miaging mga katuigan. Kini nahimong nindot kaayo tungod kay kon sila magsugod og away, makahimo ko kanila sa pagpasulti og kasulatan mahitungod sa gugma og panaghiusa. Oo, ako mao kana nga pagkamama Sa tinuod, ang kinabuhi sa tanan samok. Ang pagpadako og mga bata dili sayon—walay pagsapayan kon unsa nga matang sa mga anak nga ikaw aduna. Apan ang Simbahan naghatag kanato og ehemplo nga sundon sa pagtabang nga husay kanunay. Kana wala magpasabut nga ang mga hagit mawagtang. Si Ethan dili kanunay kalit nga mamaayo og buot, apan ako makaampo ug makadawat og dako kaayong kalinaw. Naninguha kami sa pagtudlo sa among mga anak ug nagtabang kanila nga mahimong malampuson nga mga hamtong, ug ang pag-ampo ug pagbasa sa mga kasulatan naghatag kanamo og mga himan nga among gikinahanglan. Sa kinatibuk-an, adunay dako kaayo nga gidaghanon sa gugma diha sa among panimalay ug kini miabut gikan sa gipakigbahin nga gugma sa Dios. Nagdapit kami Kaniya ug among gibati ang Iyang panabang sa daghan nga mga higayon.
Unsaon nako pagpuyo ang akong tinuohan?
Ang akong relihiyon nakaapekto sa tanan nga bahin sa akong kinabuhi. Nakaimpluwensya kini nako sa mas daghang paagi kay sa akong masulti. Manghinaut ako nga kini nakahimo nako og mas pasensyoso ug mahigugmaon nga tawo. Naninguha ako sa paghatag sa akong kinabuhi sa pagserbisyo ngadto sa uban. Dinhi niini akong nakaplagan ang akong labing dakong kalipay. Sa walay pagduhaduha ang pagka-mama sa upat ka mga anak, ilabi na niadtong adunay espesyal nga mga panginahanglan, nagkinahanglan og dakong serbisyo. Ang mga organisasyon sa Simbahan naghatag kanako og daghang mga oportunidad sa pagserbisyo. Gigahin nako kadaghanan sa akong hamtong nga kinabuhi sa pagserbisyo sa mga tin-edyer sa among kongregasyon. Nagustuhan ko kini pag-ayo! Sa pagka-karon, nagtudlo ako og Biblia sayo sa buntag ngadto sa high school nga mga kabantan-onan gikan sa Simbahan. Nalingaw kaayo kami sa pagkat-on og dungan mahitungod sa Daang Tugon ug naninguha sa pagmata sa alas 6:00 sa buntag. Ang akong relihiyon nagtabang sa paggiya sa akong mga desisyon kada adlaw. Kini nag-impluwensya kon unsaon nako pagtagad ang uban, kon unsaon nako paghunahuna ang akong mga anak ug unsaon nako pagdala ang akong kaminyoon. Ang pagbaton og parehong gugma sa ebanghelyo ni Jesukristo nagdala og ingon nga kalig-on sa among kaminyoon. Mapasalamaton ako kaayo nga adunay bana kinsa naninguha pag-ayo nga mamaayo. Nagdasig siya kanako nga mahimong mas maayong tawo. Ang among relihiyon naghimo kanamong tanan diha sa panimalay sa paggamit og dugang nga respeto ug kalooy. Kami naningkamot sama lamang sa tanang pamilya. Ang among anak nga mga babaye maglalis ug kasagaran ang mga lalaki lisud kaayo, apan nahibalo kami nga ang Dios adunay plano kanamo, ug kini nagtabang namo nga mahimong mas pasensyoso. Nagtuo kami nga ang among mga relasyon sa pamilya dili lamang alang niining kinabuhia, apan mopadayon human kami mobiya niining kalibutan. Naghatag kini kanamo og tumong. Ang among relihiyon nagtabang namo nga makaila kinsa kami ug asa kami padulong. Ang ginagmay nga mga panaglalis masulbad ra kon kita aduna niini nga panan-awon.


text:
Hi Ako si Mick Hagen
Mahitungod Nako
27 anyos ko nga negosyante og Internet sa San Francisco. Mibiya ko og eskwela sa Princeton University (mga unom ka tuig na) human sa akong pagka-first year aron magsugod ko og kompanya nga gitawag og Zinch.com. Website kini nga mokonektar sa mga estudyante ngadto sa mga estudyante sa college/grad school aron makakita og mga oportunidad ug mga scholarship. Duna mi kapin sa 3 ka milyon nga users ug nagtrabaho uban sa kapin sa 1,000 ka mga kolehiyo. Ang kompanya sa karon dunay kapin sa 100 ka empleyado nga may opisina sa tulo ka lain-laing dapit. Ang kompanya padayon nga nagtubo karon. Duna mi maayo kaayong management team sa Zinch. Bag-o lang wala na kaayo ko manginlabut niini aron makasugod ko og bag-o. Wala pa kini makasugod, apan usa kini ka consumer mobile app. Ganahan kong magmugna og butang nga dunay bili ug magtukod og mga kompanya. Ang pagsugod mao gayud ang akong ganahan. Ganahan kaayo ko og teknolohiya ug sa Internet. Gawas sa negosyo, ganahan ko og sports. Midula ko og basketball pagka-high school ug malingaw gihapon ko niini. Ganahan pud kong mosayaw. Sakop ko sa hip-hop dance group sa Princeton. Ako ug ang akong asawa dunay dance video diha sa YouTube nga dunay kapin sa 2 ka milyon nga views. Gusto kong mobiyahe ug mosuroy sa kalibutan. Pagkaanindot nga ikaw makakat-on og lain-laing kultura ug mga kaagi. Ug nalipay ko nga usa ko ka bana ug papa. Gihigugma nako ang akong anak labaw sa tanan niining kalibutana. Ug nangandoy sab kong mahimong rapper. Ganahan ko og hip-hop ug ganahan og rhymes. Basin diay ugma damlag. :)
Ngano nga Ako usa ka Mormon?
Makaingon gyud ko nga, usa ko ka Mormon kay naghatag kini nako og kalipay. Kon magtuman ko sa pagtulun-an sa Mormon—mag-alagad sa Dios ug sa uban, magbinuotan—akong makita ang mas hingpit nga kahulugan sa kinabuhi, katuyoan, ug panglantaw. Nagpakabuhi ko nga may positibong pagbati ug kamasaligon nga ang Dios naa sa akong kiliran. Akong gibati nga dili pinugngan ug maayong mokontrolar. Samtang nagserbisyo ug naningkamot kong motabang sa uban, akong tan-awon ang gawas, ug kalimtan ang akong pagkadili-hingpit o ang mga hagit. Akong mamintenar ang positibong kinaiya ug makita ang kamaya ug kalipay nga nadawat sa matag adlaw. Ang mga pagtulun-an nagdala og kahapsay ug porma sa samok ug walay porma nga kinabuhi. Mas naka-focus ko sa mga butang nga importante. Ug mobati ko sa gahum, uban sa Dios nga nagauban kanako, sa paghimo sa angay nakong himoon. Siya buot nga ako molampos.Gusto Siya nga maayo ug nindot ang akong mahimo. Masaligon ko nga kon ako moserbisyo Kaniya ug mohinumdom sa tinubdan sa tanang panalangin, padayon kong mapanalanginan (usahay sa mga paagi nga dili lamang sa espirituhanon). Sa akong pagka-Mormon natabangan ko nga makasabut niini nga panglantaw. Ug niini akong nakaplagan ang kalipay. Gipamatud-an sa Espiritu Santo nga kini ang matuod. Kadaghan na ko makabasa sa Basahon ni Mormon, ug nag-ampo kabahin sa katinuod niini, ingon man kon si Joseph Smith tinuod ba nga propeta. Dili ko makalimod sa akong gibati. Ang Espiritu Santo mitandog sa akong kasingkasing ug mikumpirmar nga kini tinuod. Ang pagka-Mormon mao ra gyud ang pinakaimportante para nako.


text:
Hi Ako si Ryan
Mahitungod Nako
Minyo ko ug dunay duha ka matahum nga anak. Usa ko ka pediatrician ug may trabaho ko sa klinika ug sa ospital diin mitabang ko sa pagdumala sa lebel II NICU. Malingaw kong magbiyahe uban sa akong pamilya ug ganahang mobasa ug magtuon sa ubang kultura. Ganahan ko sa mga kalihokan sa gawas ug ang paborito nakong kalihokan mao ang pagdagan subay sa gagmayng dalan
Ngano nga Ako usa ka Mormon?
Ang baruganan nga gitudlo sa Simbahan mao nga ang mga pamilya magkauban sa hangtud ug makapuyo uban sa atong Maluluwas nga si Jesukristo. Ang kinatibuk-ang tuyo sa tanan natong gibuhat dinhi mao ang pagkabaton og mahangturong pamilya. Usa ko ka Mormon, kay ang pinakadakong butang nga akong naangkon mao ang akong asawa ug mga anak ug pinaagi sa matarung nga pagpakabuhi ug pagsunod sa mga baruganan nga gitudlo sa ebanghelyo, makapaniguro ko nga akong ikauban ang akong pamilya sa sunod kinabuhi, dili lamang kutob sa kamatayon.
Personal nga mga Istorya
Sa unsang paagi nga ang imong mga talento ug mga gasa nakapanalangin sa uban?
Tungod sa akong abilidad isip pediatrician ug instruktor sa neonatal resuscitation may kahigayonan ko ug nakatudlo sa ubang doktor ug nurse unsaon sa paggamit kining sama nga mga baruganan sa pagluwas sa kinabuhi sa bag-ong natawo nga mga bata nga naa sa kalisud. Ang simbahan midonar usab og mga ekipo sa tanang ospital aron magamit sa pagluwas sa kinabuhi sa mga bata. Dunay doktor sa Brazil nga nagtrabaho sa layo kaayo, kabus nga dapit nga misulti nako human makatambong sa kurso nga gihimo sa simbahan, nga sa semana sa wala pa ang kurso dunay bata nga natawo sa ilang klinika nga wala kaginhawa ug wala silay paagi sa pagtabang sa bata ug gitan-aw na lang ang bata nga namatay. Hinoon, karong nakatambong na sa kurso ug nakadawat sa medikal nga ekipo nga gihatag sa Mormon nga simbahan, dili na sila magtan-aw lang sa batang mamatay nga walay himoong lakang sa pagtabang. Sa paggamit sa akong mga talento nakatabang ko sa pagluwas sa kinabuhi sa mga bata sa tibuok kalibutan.
Unsaon nako pagpuyo ang akong tinuohan?
Ako ug akong asawa gihangyo nga mahimong humanitarian missionaries. Miadto mi sa Brazil ug sa Africa ug mitabang sa pagtudlo og neonatal resuscitation sa mga doktor ug nurse. Gidonar namo ang among panahon ug mibiya sa among mga anak samtang mibiyahe mi sa lainlaing dapit aron tabangan silang makakat-on sa pag-atiman sa mga batang natawo nga maglisud sa pagginhawa. Wala mi sa balay mga 10 ka adlaw sa usa ka higayon, bisan dako kini nga sakrispisyo sa among pamilya. Magantihon kaayo nga mahibalong kami nakatabang sa pagluwas og kinabuhi.


text:
Hi Ako si Ness
Mahitungod Nako
Hi, Ako si Ness. Taga-London, England ko, diin nagtrabaho ko isip mananayaw. Mosayaw ko, motudlo ug mo-choreograph og lain-laing sayaw ug sa mga teyatro. Nagtrabaho sab ko isip aerial dancer, buot pasabut molupad. Ang pagbati nga naa sa hangin makalipay nako. Ganahan kong mosayaw kay magpalagsik ni nako, kauban nako ang ubang mamugnaong mga tawo ug magmugna mi og sayaw gikan sa among mga ideya, kasagaran ang mga estudyante malamdagan sa akong klase ug kanunay kong magbiyahe. Sama sa akong pagbiyahe sa trabaho, mobiyahe sab ko og lain. Ako ug akong igsoon bag-o lang mibiyahe sa Guatemala ngadto sa Peru. Malipay kong makakita sa paagi sa pagpakabuhi sa uban ug makigsulti kay nagpahinumdom kini nga ang akong kultura usa lamang ka paagi dili kay mao ra ang paagi sa pagpakabuhi. Dili ko maluya sa pagtan-aw og bag-ong mga dapit, gani, kon magsugod og kalaay ang kinabuhi, motan-aw lang ko sa mapa sa kalibutan ug magplano og biyahe aron malagsik na usab. Ganahan ko og scuba diving kay sama ra ni og naglupad sa ilawom sa tubig. Ganahan kong magbisiktia inig kilum-kilom, mora sab ni og maglupad. Ganahan kong moambak-ambak sa trampolines uban sa akong mga pag-umangkon. Ganahan kong mokatawa uban sa akong pamilya ug mga higala. Duna koy makalingaw nga basahon aron mahinumdom sa makalingawng kasinatian kon ang kinabuhi di kaayo sadya, mapahinumduman ko sa makalingawng panahon ug mokatawa na usab. Nanghinaot kong makasayaw/makadagan og milya/makahandos og kariton sa hangtud!
Ngano nga Ako usa ka Mormon?
Mopasalig ko sa paghimo og usa ka butang, kon dunay hinungdan. Sa akong pagsimba, kanunay kong makadungog sa empasis ug pagdapit sa tanan sa pagsuta niini sa ilang kaugalingon kon balido ba ug matuod ang ilang gipangtudlo. Mao nga migahin ko’g panahon sa pagsuta sa mismong mga rason sa pagkinabuhi nga usa ka mormon�Akong nakita ang pagtulun-an ni Jesukristo (diha sa Biblia ug sa Basahon ni Mormon) nga dili ikalimod. Kon tun-an nako ni bation nako ang kadasig nga magmaayo ; mas buotan, mapailubon, manggihatagon ug patas. Kon maningkamot kong mahiuyon ang akong kinabuhi sa pagtulun-an ni Jesus,� mobati kong balanse, malinawon ug positibo alang sa uban ug sa akong sitwasyon. Ang tumong niining mga pagtulun-an mao nga posible ang kausaban, nga walay angay nga magpabiling negatibo. Mituo kong posible ang kausaban ug mapasalamaton ko sa tinuohan nga nagtudlo niana nga baruganan.
Unsaon nako pagpuyo ang akong tinuohan?
Ang pagsunod sa akong gituohan miusab sa akong inadlawng kinabuhi ngadto sa mapamalandungong pag-ampo ug pagtuon sa kasulatan kada mata nako. Mag-ampo sab ko sa lisud nga mga dapit sa lisud nga panahon, kon kinahanglan. Kini nakalig-on nako nga magkinabuhi nga mormon kay ang malinawon nakong mga pagbati mabag-o ug dili lang usa ka panumduman ug kinahanglan pang hinumduman. Malipay ko sa pagsimba kay naa koy oportunidad nga makigsulti sa uban nga sagad lahi kay nako, apan pareho nako og tinuohan. Daghan ko’g nakat-unan gumikan sa oportunidad sa pagtudlo o sa pag-organisar og mga kalihokan sa simbahan alang sa mga tawo sa nagkalain-laing edad. Malipay ko nga dapiton sa pagtabang og piho nga pundok sa piho nga gidugayon ug dayon ibalhin sa laing buluhaton. Ang matag pagdapit nagtudlo kanako og bag-ong butang bahin sa uban ug kanako. May nindot kong mga kagahapon sa pagtabang sa uban sa akong simbahan, ug sa ilang pagtabang kanako. Alang nako, ang simbahan talagsaong dapit sa pagkat-on nga mahigugma sa uban ug usahay bation sama nga sakop sa pamilya.


text:
Hi Ako si Vanessa Wong
Mahitungod Nako
Nagpuyo ko sa labing busy ug labing nindot nga mga siyudad sa kalibutan—Hong Kong. Duna koy trabaho sama sa kadaghanan ninyo. Ganahan kong maglingaw-lingaw, ug ako lamang ang miyembro sa LDS nga Simbahan sa among pamilya. Ganahan kong mokanta sa karaoke uban sa akong mga higala, pagtan-aw sa TV, pag-hike, ug pagtabang usab sa uban. Migahin ko og 18 ka bulan nagserbisyo og full-time sa LDS nga Simbahan. Ang uban miingon, “Gigahin unta nimo ang panahon sa pagpangita og trabaho ug pagpangita og kwarta imbis sa pagserbisyo ug pag-usik sa imong panahon.” Apan mipili ko sa pagserbisyo ug sa pagtabang sa uban nga mobati sa gugma a Manluluwas. Mao kadto ang usa sa labing malipayon nga panahon sa akong kinabuhi.
Ngano nga Ako usa ka Mormon?
Ang pagsabut ug pagkahibalo nga ikaw anak sa Dios nakahimo og kalainan sa akong kinabuhi. Bisan og usahay mobati ka nga nag-inusara o way mahimo, ang Ginoo anaa kanunay alang sa matag usa sa Iyang mga anak. Nakabaton kog pagpamatuod ni Propeta Joseph Smith ug sa Basahon ni Mormon pinaagi sa pagsalig ug pagtuo sa Dios, dayon pagtuman sa Iyang mga pulong. Ang akong higala maoy mipaila nako ngadto sa Simbahan samtang diha ko sa kolehiyo. Daghang mga higala ang misulay sa pagtabang nako nga makat-on pa sa una, apan ang tinguha nga makat-on wa magdugay. Dili ko gusto nga moapil sa Simbahan tungod sa akong mga higala. Usa ka adlaw, nakig-istorya ko sa usa ka higala ug naminaw sa kanta nga “I’ve Got to Find Out Who I Am.” Gibati nako ang kalinaw ug kainit sa akong kasingkasing, ug mibati nga kami usa ka dakong pamilya. Giingnan ko nga mao kadto ang Espiritu sa Dios. Gusto nakong mabati pag-usab ang Espiritu human nianang gabhiona, mao nga nagsugod ko sa pagsimba, personal nga pagtuon sa kasulatan kada adlaw, pag-ampo kada adlaw, ug sa pagpangutana. Nakaplagan nako ang padayon nga malinawon nga pagbati ug nasayud nga kining tanan gikan sa Dios. Nasayud ko nga ang Simbahan ni Jesukristo gipahiuli sa usa ka mahigugmaong Dios pinaagi sa usa ka buhi nga propeta.
Unsaon nako pagpuyo ang akong tinuohan?
Naningkamot kong mahimong ehemplo sa akong pamilya, dili magbagulbol pirme, ug mobati usab sa uban. Nagserbisyo ko sa organisasyon sa mga bata diha sa Simbahan. Gitawag kini og Primary. Moplano, motambong, ug mo-organisar ko og mga kalihokan alang sa mga bata sa pagtabang nila nga mahimong mas maayo nga mga Kristiyano, mga lumulupyo, mga bata, ug umaabut nga mga lider sa komunidad. Moingon ko nga ako dili ang labing maayong magtutudlo, wala mabansay sa propesyonal nga paagi, ni ako dunay ideya sa pagdumala ug pagtudlo og mga bata. Makahibalo lang ko kon maningkamot ko sa pagserbisyo ug sa pagtabang, nindot akong bation ug motabang ang Ginoo unsay akong gikinahanglan sa paghuman sa Iyang kabubut-on.


text:
Hi Ako si Jeremy
Mahitungod Nako
Nagsugod ko’g program og mga computer sukad 13 anyos ko, ug nahibalo ko sukad nianang linghod nga pangidaron unsay akong gusto sa kinabuhi. Samtang ang mga computer naglambo og maayo, ang mga prinsipyo sa software wala kaayo mausab sulod sa 45 ka tuig. Motugtog na ko og musika mas dugay pa niana: piano, ‘cello ug accordion. Ug sa pagsugod sa digital media, naganahan ko sa pagpanglitrato. Ako ug akong asawa dunay 5 ka anak, ug ang uban nangahimo nang engineer, ang uban artist ug ang usa nurse! Ang tulo minyo na, sa pagkakaron duna na mi duha ka apo. Ang nagtubo namong henerasyon sa pamilya nakapalipay kaayo kanamo. Ako ug akong pamilya namuyo sa France sulod sa duha ka tuig, ug kadaghanan namong pamilya French ang pinulongan, ug nakapuyo sa mga nasud nga French ang pinulongan.
Ngano nga Ako usa ka Mormon?
Akong nahimamat ang Mormon nga mga misyonaryo didto sa London sa estudyante pa ko. Akong nakat-unan ang ilang mga gituohan, ug duna koy daghang espirituhanong kasinatian nga nakatabang nakong makasabut nga si Jesukristo labaw pa kay sa talagsaong magtutudlo, nga siya mihimo og makapatingala gayud nga butang kanako nga nakahimo ko sa akong pagtuo, paglaum ug gugma nga bililhon niining kinabuhia. Akong gibati ang gugma sa Dios kanako pinaagi sa Espiritu Santo. Human sa pipila ka bulan sa mainampingong paghunahuna, nakaingon ko nga nahigugma ko sa mga tawo, sa ilang kamadayagon ug makatingalang mithi sa pamilya. Gusto kong mahimong kabahin niana. Ug ingon na ako niini sukad niadto. Nagminyo ko og miyembro sab sa Simbahan ni Jesukristo sa mga Santos sa Ulahing mga Adlaw, ug gipatubo ang akong mga anak sa sama nga pagtuo kang Jesukristo.
Unsaon nako pagpuyo ang akong tinuohan?
Naningkamot kong mahiangay kanunay sa Espiritu sa Dios pinaagi sa pagbasa sa dinasig nga mga kasulatan ug sa pag-ampo. Nakatabang kini sa akong espirituhanong kahibalo nga makakita sa akong kaugalingon ug sa gamayng kalibutan sa computer nga maoy akong trabaho. Ang kinabuhi sa simbahan naghatag kanako og mga kahigayunan sa pagtabang ug pagserbisyo sa uban, ug nakatabang sab ni nako nga mabuntog ang akong mga hagit. Malipay ko nga makahatag og solusyon sa mga hagit sa mga tawo pinaagi sa pagtabang ug paggamit sa hugot nga pagtuo kang Jesukristo. Gihimo Niyang posible ug bililhon ang atong pagbag-o. Sama sa kadaghanang lalaki sa simbahan ako naghupot og priesthood, makapangalagad ko sa akong pamilya, ug naghatag kini og dugang responsibilidad isip bana, amahan ug apohan.


text:
Hi Ako si Sterling
Mahitungod Nako
Ako si Sterling, European/Maori ko, akong asawa ug ako dunay 3 ka anak, kinsa mga dagko na ug wala na sa balay. Mga hayop nga binuhi na lang ang among kauban. Duna mi gamay nga motor repair shop sulod sa siyudad, nga nakapa-busy namong duha. Malingaw ko sa panagpundok sa pamilya, nga maglakip sa pagpangaon, kon akong panahon na sa pag-andam, magluto ko sa akong paborito nga tradisyonal nga Maori Hangi alang sa mga paryente ug mga higala. Malingaw sab ko sa kamping. pagrelaks, Pagpangayam ug Panagpundok sa gawas sa balay. Ganahan sab kong moayo ug magbiyahe gamit ang American Classic nga mga sakyanan. Ganahan kong magbisiklita, ganahan ko sa Pagbansay, sa Gipaspason, ug sa hagit sa mga Dula nga akong giapilan. Matag semana mag-ballroom dancing ko ug ganahang makigsayaw sa akong asawa.
Ngano nga Ako usa ka Mormon?
Ikaduhang henerasyon nga miyembro sa simbahan ang akong mama, siya ang mipaila sa ebanghelyo ngadto sa akong papa. Natudloan na ko sa mga pagtulun-an sa ebanghelyo sa gamay pa ko. Samtang nagtubo ko sa ebanghelyo nakapalambo ko og panabut sa importansya sa pagtulun-an ni Jesukristo. Gipadayon nako ang pagsunod sa ebanghelyo ni Jesukristo sa akong kinabuhi, ug mipaila sa ebanghelyo ngadto sa akong asawa, ug gipatubo ang among pamilya diha sa Ebanghelyo. Ang Ebanghelyo nakahatag nako’g oportunidad sa pagserbisyo. Aron mahimong mas maayong bana ug amahan. Modawat og responsibilidad, ug magpalambo og espirituhanong kalig-on.
Unsaon nako pagpuyo ang akong tinuohan?
May daghan kong oportunidad sa pagserbisyo sa mga miyembro sa simbahan ug sa komunidad pinaagi sa mga proyekto sa pagserbisyo, o bisan sa akong negosyo isip mekaniko pinaagi sa fundraising ug pagpang-isponsor, pagsuporta sa lokal nga mga eskwelahan ug mga kindergarten. Ganahan kong magserbisyo sa akong mga bisitahanan pinaagi sa Home Teaching ug sa akong Calling sa pagpanambag atol sa akong mga pakigpulong. Gusto kong mosuporta og bisan unsang kalihokan nga himoon sa among Simbahan. Naningkamot kong mamaayo nga ehemplo sa katawhan matag adlaw, pinaagi sa pagsunod sa akong tinuohan.


text:
Hi Ako si Lori
Mahitungod Nako
Ang mga butang nga akong ganahan sa kinabuhi makita sa lain-laing tahas sa akong kinabuhi. Usa ko ka asawa sa talagsaong bana ug inahan sa 4 ka nagkapuliki nga mga bata ug sa sipat nga iro. Nagtrabaho ko full time isip pediatric nurse, flight nurse ug pediatric ICU. Usa ko ka madasigon nga runner ug ganahang moapil og marathon ug lagyo nga dagan. Daw hilabihan ka paspas ang dagan sa akong kinabuhi apan sa tanang higayon ganahan kong makig-uban sa akong pamilya…manan-aw og sine, magdula, maglakaw…bisan unsa basta magkauban mi!!
Ngano nga Ako usa ka Mormon?
Tibuok kinabuhi kong miyembro sa simbahan apan ang akong kasinatian mismo sa kinabuhi nakatabang nga mas makasabut ko nganong may pagtuo ko niini. Nahibalo kong duna koy Langitnong Amahan nga nakaila nako, ug nasayud unsay tinguha sa akong kasingkasing, ug nahigugma kanako. Akong nakaplagan ang dakong kalinaw tungod sa giya sa ebanghelyo ni Jesukristo…naningkamot sa matag adlaw nga mahimong mas maayo nga tawo. Nahibalo ko nga ang kalamboan sa akong kinabuhi usa ka…buhat sa kalamboan…ug ang kahibalo ug pagdawat sa pag-ula ni Jesukristo nakapahimo nako nga magkat-on, maglambo ug magpadayon. Sa akong pagtrabaho isip nurse, mibati ko og dakong kalinaw sa pagsabut nga dunay mas labaw pa sa kinabuhi dinhi sa yuta, kana ang kahigayunan nga makabalik sa atong Langitnong Amahan ug makita pag-usab ang atong mga minahal.
Personal nga mga Istorya
Sa unsang paagi nga ang imong mga talento ug mga gasa nakapanalangin sa uban?
Sukad bata pa, gusto na kong mag-nurse…ganahan kong motan-aw sa nasakitan ug moadto ug…motabang. Mao nga wala ikatingala sa akong pamilya dihang akong gipili ang nursing sa kolehiyo. Ganahan ko isip nurse…daw sama kini sa usa ka inahan…ilabi na kay nagtrabaho ko sa mga bata!!! Nainteres ko sa lawas sa tawo ug sa kasagrado niini ug ganahang mas makat-on sa pagtambal sa grabing sakit sa mga bata. Apan ang pinakadako nakong katagbawan mao ang paghatag og kahupayan sa nanginahanglan. Ang pagkaospital sa usa ka bata tingali makapabalaka kaayo nga kasinatian ni bisan kinsang ginikanan. Ang pagtabang sa pamilya atol sa ilang kabalaka mao ang akong ganahan. Akong gibati nga bisan layo ko sa akong pamilya samtang nagtrabaho, ang serbisyo nga akong gihimo nagpabalanse kanako. Ang kahibalo nga dunay talagsaong plano alang sa tanan nakatabang nako sa pagsulbad sa lisud nga mga butang sa akong trabaho. Nahibalo kaayo ko nga ang kinabuhi sensitibo ug maningkamot gyud ko nga makaluwas og kinabuhi. Apan nahibalo ko nga ang tanan mag-agad sa Ginoo…ug ang kahibalo nga Siya dunay plano naghupay ug naghimo nakong makapadayon sa trabaho!!!
Unsa ang imong gibuhat sa pagtabang og lig-on sa imong pamilya ug paghimo niini nga malampuson?
Ang akong pamilya ang pinakaimportante kanako…samtang ang ka-busy usahay basihan sa among iskedyul, naningkamot ko nga pahimuslan og maayo ang among “dili busy nga panahon”. Naningkamot mi nga malayo sa kalibutanong butang…pasagdan ang telepono, pagngon ang TV ug computer ug magbuhat sa kinaraang maayo nga panahon sa pamilya. Kon ang mga iskedyul walay klaro, mohangyo ang mga bata, “Pwede bang duna tay gabii sa “Pamilya”?” Kasagaran mga duladula ra kini, popcorn, fire in the fire pit…bisan unsa lang para sa tanan!!!
Unsaon nako pagpuyo ang akong tinuohan?
Ganahan kong makigtrabaho sa kabatan-onan sa akong simbahan, ilabi na samtang nagkat-on ug naglambo sila sa ilang pagtuo. Nindot nga kasinatian nga masaksihan silang molambo ug malig-on ang ilang pagpamatuod nga makatabang sa tibuok nilang kinabuhi. Ganahan sab ko sa kalagsik sa ilang pagpakabuhi…nakapahimo ni nakong batan-on!!! Ang paglakaw, pagkamping, pagkanta, pagserbisyo, pagdula! Makalingaw gayud!! Nangulo sab ko sa mga diskusyon ug nagtudlo sa kababayen-an sa among ward ug mibati nga ako mismo nagkat-on sa mga kasinatian nga among gihisgutan. Apan ang pinakaimportanting calling mao ang pagkainahan sa akong pamilya. Ang pagpakig-uban sa akong pamilya matag adlaw, pagtudlo nila sa mga baruganan sa ebanghelyo samtang padayon mi sa inadlawng kasinatian maoy kinadak-ang hagit.


text:
Hi Ako si Ryan
Mahitungod Nako
Nadasig ko sa pagdiskobre sa kamatuoran. Sa relihiyon ug science makita nga lain-laing ang pagtuo sa tawo niini, alang nako kining duha nagkahiusa isip usa sa nanguna nga kamatuoran. Akong hilig ang pagpangita sa kamatuoran sa tanang butang, ug mohangop sa hagit sa tataw nga dili haum. Ang akong pagka-scientist ug pagkamatuohon sa Dios maoy nagpatibabaw sa akong pagkatawo. Usa ko ka amahan sa duha ka talagsaong anak ug bana sa matahum ug mapahinungurong asawa. Ganahan usab sila sa akong hilig sa trabaho ug dula. Bulahan kong nakaangkon og trabaho nga natukod aron sa paghupay sa tawhanong pag-antus. Ang sakit nga Alzheimer dali nga nahimong usa sa lisud nga hagit sa kalibutan, nga may mga napulo ka milyong tawo ang nag-antus niining makadaot nga sakit. Daghan sa sakop sa among pamilya ang nasakit og Alzheimer, ug nagplano kong padayon nga mangita og tambal alang niini, ug sa ubang neurological nga sakit. Ganahan sab mi og mga butang nga makapakulba! Ang akong pamilya malingaw sa pinakanindot nga sports, lakip ang pag-ski, boating, soccer, skateboarding, pagbisiklita. Ganahan kong naa sa suba dala ang akong fly rod. Ganahan mi og mga bungtod. Ganahan sab mi og tennis ug maglakaw uban sa among iro. Nalipay mi sa kinabuhi, sa trabaho ug sa dula!
Ngano nga Ako usa ka Mormon?
Sa akong mga tuig sa kolehiyo nagtuon ko og human genetics ug molecular biology. Akong nakat-unan ang scientific nga mga baruganan sa ebolusyon ug nagtinguha og mas maayong panabut sa unsang paagi ang relihiyon ug ang science managsama. Akong naamguhan, ug padayong misabut nga ang akong pagtuo sa Dios ug akong pagsabut sa scientific nga mga baruganan magkahiusa, kon ibase sa kamatuoran. Akong nakaplagan ang kamatuoran sa Mormons. Nahibalo kong dunay Dios ug siya nahigugma ug may plano sa matag usa kanato. Nakabaton ko niini nga kahibalo tungod kay akong gipili nga mag-Mormon, ug naghatag kini og kahulugan sa akong kinabuhi. Ang Science gidesinyo nga motubag sa mga UNSA, apan pakyas sa pagpasabut kon NGANO. Ang pagka-Mormon nakatabang nga matubag ang NGANO sa akong kinabuhi.
Unsaon nako pagpuyo ang akong tinuohan?
Ang pagtuo kang Jesukristo mao ang pagtuo nga tanan kita makausab alang sa mas maayo. Daghang tawo ang nasayop sa pagkumpara sa relihiyon inubanan sa sayop nga pagbati sa perpeksyon. Akong nakita ang akong pagtuo kang Jesukristo isip usa ka tinguha nga mas momaayo. Kasagaran sa nakaila nako nahibalo nga Mormon ko ug bisan unsa pa ang ilang gibuhat o gituohan, maghunahuna ko nila. Nakita sab nako nga ang akong tinguha makahupay sa tawhanong pag-antus pinaagi sa pagtuon sa tawhanong sakit isip dakong bahin sa akong pagtuo. Ang akong pagtuo naghatag og kahulugan ug hilig sa daghang tinguha sa akong kinabuhi.


text:
Hi Ako si 吉岡萌恵 (Moe)
Mahitungod Nako
Tungod kay miyembro sa Simbahan ang akong mga ginikanan, mosimba ko matag Dominggo sukad pa sa akong pagkabata. Nagpakabuhi ko nga nagkat-on sa mga pagtulun-an sa Dios. Ganahan kong maminaw sa mga asoy bahin sa Dios nga gisugilon sa akong mga ginikanan kanako. Isip resulta, mituo ko sa Dios ug mituman ko sa Iyang mga pagtulun-an isip dalan nga subayon. Dihang midako na ko ug nahimo nang tin-edyer, anam-anam ko nga nagduhaduha bahin sa mga pagtulun-an ug sa mga ideya nga gikonsiderar nakong natural lang nga mga butang hangtud niadtong panahona. Nag-ampo ko sa makadaghan alang sa tubag kon tinuod ba kini nga Simbahan ug tinuod ba ang mga pagtulun-an niini. Wala ko makadawat og klaro nga tubag—gibati lamang nako nga dunay kainit sa akong dughan, ug wala gyud ka kasabut kon unsay ipasabut niini. Sa naa na ko sa senior high school, naghunahuna ko sa akong umaabut ug nagkugi ko sa pagtuon matag adlaw aron makapasar ko sa mga entrance exam alang sa unibersidad nga akong gusto. Ug niadtong panahona ang mga pagtulun-an sa Dios mao ang nag-una nga suporta kanako. Ang pagtuon alang sa mga entrance exam sa unibersidad usa ka pagsulay kanako niadtong panahona, apan niadtong mga panahona nakita nako ang daghang milagro. Sa tinuoray nakadawat ko og daghang panalangin. Apan bisan og moingon ko niana, wala kini magpasabut nga ang tanan nakong gusto nahitabo.
Ngano nga Ako usa ka Mormon?
Tungod kay miyembro sa Simbahan ang akong mga ginikanan, mosimba ko matag Dominggo sukad pa sa akong pagkabata. Nagpakabuhi ko nga nagkat-on sa mga pagtulun-an sa Dios. Ganahan kong maminaw sa mga asoy bahin sa Dios nga gisugilon sa akong mga ginikanan kanako. Isip resulta, mituo ako sa Dios ug mituman ako sa Iyang mga pagtulun-an isip dalan nga subayon. Dihang midako na ko ug nahimo nang tin-edyer, anam-anam ko nga nagduhaduha bahin sa mga pagtulun-an ug sa mga ideya nga gikonsiderar nakong natural lang nga mga butang hangtud niadtong panahona. Nag-ampo ko sa makadaghan alang sa tubag kon tinuod ba kini nga Simbahan ug tinuod ba ang mga pagtulun-an niini. Wala ko makadawat og klaro nga tubag—gibati lamang nako ang kainit sa akong dughan, ug wala gyud ka kasabut kon unsay ipasabut niini. Sa naa na ko sa senior high school, naghunahuna ko sa akong umaabut ug nagkugi ko sa pagtuon matag adlaw aron makapasar ko sa mga entrance exam alang sa unibersidad nga akong gusto. Ug niadtong panahona ang mga pagtulun-an sa Dios mao ang nag-una nga suporta kanako. Sa matag adlaw makig-istorya ko sa Dios bahin sa akong mga hunahuna, mga pagbati, ug mga kabalaka. Atol sa recess sa akong klase magbasa ko sa mga kasulatan. Ang paghimo niini nakatabang nga ako makadawat og tubag nga akong gustong mahibaloan sa pagsulbad sa mga problema, ug nahimo kini nga kahupayan sa akong kalag. Bisan sa mga makahasol nga sitwasyon, nagpasalamat gihapon ko. Ang pagtuon alang sa mga entrance exam sa unibersidad usa ka pagsulay kanako niadtong panahona, apan niadtong mga panahona nakita nako ang daghang milagro. Sa tinuoray nakadawat ko og daghang panalangin. Apan wala kini magpasabut nga ang tanan nakong gusto nahitabo. Hinoon, karon nakasabut na ko nga ang Dios miandam og mas dagkong panalangin kanako kay sa akong gitinguha nga maangkon. Akong gibati nga ang mga butang nga akong gituohang mga milagro dili mga milagro; kondili, mga importante kining panghitabo nga giandam sa Dios alang sa akong kaayohan. Ang Dios nahigugma sa tanan, ug mituo ko nga Siya nag-andam og mas maayong dalan sa kalipay alang sa matag usa kanato.
Personal nga mga Istorya
Palihug ipasabut ang kabahin nga nahimo sa pag-ampo sa imong kinabuhi?
Akong gihunahuna ang pag-ampo isip usa ka oportunidad sa tawo aron makig-istorya sa Dios. Sama ra nga kon ikaw gustong makig-ilaila og laing tawo ug mopasuod pa sa inyong relasyon kanila pinaagi sa pagpakigsulti, mituo ko nga sama ra usab kini sa pagpakigsulti sa Dios pinaagi sa pag-ampo—kon sigihon ninyo kini sa pagbuhat, mas masuod ang inyong relasyon sa Dios. Pinaagi sa pagpakigsulti sa Dios bahin sa akong mga pagbati ug hunahuna, akong madawat ang tabang nga akong gikinahanglan gikan sa Dios nianang panahona. Usahay inyong bation ang kahupayan, sa ubang panahon makasiguro kamo nga Siya nakadungog sa inyong mga pangamuyo, ug sa ubang panahon inyo ganing bation ingon og kamo walay nadungog. Kini nga tayming maglain-lain, ug may daghang paagi usab sa paghimo niini, apan ang Dios sigurado nga modungog sa atong mga pag-ampo. Pinaagi sa pag-ampo kanunay ninyong bation nga ang Dios naa sa inyong kiliran, ug makabaton kamo og kaisug gumikan niana.
Unsaon nako pagpuyo ang akong tinuohan?
Sa Simbahan nagserbisyo ko isip representante sa grupo sa mga single adult (gitawag nga ‘SA’) kinsa mga 18 anyos o pataas. Gipaningkamutan gyud nako kini nga responsibilidad nga ang mga miyembro nga SA sa akong ward magkahigalaay, kauban nga maglingaw-lingaw, ug makasinati sila og dugang nga kalamboan. Ang mga miyembro nga SA sa akong Simbahan kanunay nga moapil sa mga kalihokan diin boluntaryo ang ilang pagtrabaho. Ang kasinatian nga makahimo og boluntaryo nga pagtrabaho sa rehiyon sa Tohoku nga naguba sa linog nakatudlo kanako kon unsa ka dako ang kalipay nga moabut gumikan sa pagserbisyo sa uban ug sa paglipay og usa ka tawo—nga kini daw dili katuohan.


text:
Hi Ako si Paul Sleem
Mahitungod Nako
Motivational speaker ko ug tsampyon sa pagbasa mitabang sa mga eskwelahan sa pag-promote sa kaimportante sa pagbasa, pagkat-on ug pagtahud. Propesyunal sab ko nga entertainer nga apil sa mga kalihokan, sa TV, ug sa radyo. Nakatrabaho ko sa tibuok kalibutan sama sa Monaco, Norway, Taiwan, Sweden, Scotland, Abu Dhabi, Germany, Ireland, ug Amerika, pipila ra ning nanganlan. Tagasuporta ko sa charity nga When You Wish Upon A Star sa 12 ka tuig. “Kay pamilyado ko, nakasabut ko sa kaimportante sa pag-edukar ug paggiya sa mga bata. Ang pinakamagantihong butang mao ang… Pagpakabuhi, Paghigugma, Pagkat-on ug ang Panulundon.”
Ngano nga Ako usa ka Mormon?
Nagtubo kong kami ra ni mama sa Kristiyano nga panimalay. Nasayud kong may Langitnong Amahan nga nagmahal nako ug sa gahum sa pag-ampo. Wala ko mamiyembro sa Simbahan ni Jesukristo, hangtud akong nahimamat ang misyonaryong magtiayon (si Pauline ug Loyd.) Human sa unom ka bulan nilang PAGHIGUGMA ug KAMABINATION, mihangyo ko ni Lloyd nga magpabunyag. Daghan kaayong hitabo sa akong kinabuhi aron mahibalo nga tinuod ang simbahan, nga makasal sa akong asawa nga pareho nakog gituohan, ma-seal sa kahangturan sa akong asawa ug sa tulo ka anak. Nasayud kong tinuod ang ebanghelyo ug usahay masayop ta apan nasayud ang Langitnong Amahan sa atong kahuyang ug Siya naa para nato, busa naningkamot kong mas masama ni Kristo ug mopakigbahin sa akong pagpamatuod sa tanan, pinaagi sa akong pagpakabuhi. Tanan sa kalibutan may bahanding naghulat uban niini nga Ebanghelyo.
Unsaon nako pagpuyo ang akong tinuohan?
Una naninguha kong mosunod sa akong gituohan, naninguha kong masama ni Kristo. Sa simbahan may buluhaton o katungdanan ko uban sa kabatan-onan sa among ward. Matag miyerkules sa gabii duna mi youth club, may lahi mi nga kalihokan para sa mga batan-on nga makat-on og bag-ong mga kahanas ug sa pagserbisyo sa komunidad. Ang tuyo sa buluhaton mao ang pag-awhag sa kabatan-onan nga sila makapamahayag sa positibong paagi ug mahagit sa pagkat-on og bag-o samtang sila nalingaw.


text:
Hi Ako si Tim
Mahitungod Nako
Usa ko ka Bana ug Amahan. Ganahan ko sa dagan ug nakaapil og kontest sa daghang marathon. Nakahimo ko og tumong nga modagan og 50 ka marathon, usa sa matag estado. Nagkinahanglan ni og daghang pagbansay ug pasalig. Ganahan sab kong magtudlo og Karate sa silingan nga mga bata. Black belter na ko sa batan-on pa ug nakatudlo og gatusan ka mga estudyante sulod sa 35 ka tuig. Ang uban nila nakadawat og black belt gikan nako. Ang nakatalagsaon niini kay usa ra ang akong tiil. Mga 30 ka tuig kaniadto grabe ang akong aksidente samtang nagdrayb ko sa akong motor ug usa ko ka tuig sa ospital. Sa sinugdanan daw dili gyud mahimo ug ang pagkaayo daw di kaayo positibo. Dunay daghang Elder sa Simbahan ni Jesukristo sa mga Santos sa Ulahing mga Adlaw nga mihatag nako og mga panalangin sa Priesthood alang sa pagkaayo ug kahupayan. Dihang nakagawas na ko sa ospital nag-wheel chair gihapon ko ug dili makalakaw. Dili pa klaro kon maayo pa ba ang akong mga tiil. Human sa pipila ka bulan sa pag-atiman mipaspas ang akong pagkaayo ug gihimoan og artipisyal nga tiil. Wala gayud nako himoang pasangil ang pagkapungkol nga di na ko motrabaho. Nahibalo kong uban sa pagtuo kang Jesukristo ug positibong kinaiya si bisan kinsa makatuman sa unsay ilang gihunahuna.
Ngano nga Ako usa ka Mormon?
Kinabig ko sa Simbahan ni Jesukristo sa mga Santos sa Ulahing mga Adlaw. Nagtubo ko nga usa ka Southern Baptist. Mosimba ko matag Dominggo ug mobasa sa akong Biblia matag adlaw. Sagad kong dunay pangutana bahin sa espirituhanong mga butang maingon og wala ako matubag sa hingpit. Duna koy pangutana sama sa, “Kon dunay sakop sa pamilya nga mamatay makaila pa ba ko niya sa Langit ug pamilya gihapon mi?”. “Unsay mahitabo sa gagmayng bata o mga tawo nga walay kabangkaagan sa mga pagtulun-an ni Jesus kon mamatay sila? Sa Impyerno ba sila o duna bay paglaum kanila?”. Nakigsulti ko sa akong Pastor apan giingnan ko nga dili mi kinahanglang mahibalo niini. Samtang nagbasa ko sa Biblia usa ka gabii akong nabasa ang linya sa basahon ni Santiago. Nag-ingon “Kon aduna kaninyo’y kulang sa kaalam, papangayoa siya sa Dios, nga naghatag ngadto sa tanan nga mga tawo sa walay pagdumili, ug sa walay pagkasuko; ug kini ihatag ngadto kaniya.Santiago 1:5Mao nga mihukom kong mag-ampo sa Dios alang sa tubag. Gitug-an nako sa Dios ang akong kawalay kabangkaagan nangayo og tubag sa daghan nakong pangutana. Akong gibalik sa butanganan ang Biblia ug misaad nga dili na mobasa hangtud matubag ang akong pag-ampo. Pagkaugma gayud gidapit ko sa akong boss ug buotang higala og panihapon sa ilang balay human sa trabaho. Miadto ko ug naglingkod sa sopa samtang siya ug iyang asawa didto sa kusina nag-andam sa panihapon dihang sa akong pagduko nakita sa lamesa ang Basahon ni Mormon. Wala pa ko kakita niini kaniadto mao nga akong gipunit ug gisusi kini. Akong nabasa nga ang Amerikanong Propeta sa bag-ong panahon ginganlan og Joseph Smith nakakita sa Langitnong Amahan ug sa iyang Anak si Jesukristo ug nakigsulti kaniya ug nakadawat og mga instruksyon gikan nila. Apil sa gisulti ngadto niya mao ang dapit asa makit-an ang mga palid nga bulawan nga dunay kasaysayan sa karaang mga tawo. Nahingangha ko sa akong nabasa. Giduol ko sa akong higala aron manihapon ug mihangyo ko niya nga sultihan ko bahin sa nindot nga basahon apan hinoon gihatag niya nako ang basahon ug miingon nga basahon kini inig pauli nako. Miusab kini sa akong kinabuhi.
Personal nga mga Istorya
Unsay imong nahimo nga malampuson sa pagpanalipod sa imong pamilya gikan sa wala kinahanglana nga mga impluwensya?
Giawhag namo ang 00001D77 among mga anak nga motan-aw lamang og maayong mga salida sa TV ug sine ug sa musika nga walay bastos nga mga pulong o imoral nga butang. Di mi motugot og mga salida sa balay nga may ‘R’ nga rating. Naningkamot ko nga mahimong pinakamaayong ehemplo sa akong pamilya. Wala gyud ko makainom og makahubog o manigarilyo ug namintenar kanunay ang himsug nga estilo sa kinabuhi. Kausa nakakita ko og pitaka sa babaye samtang nagbakasyon mi. Abli ang pitaka ug makita nga dunay sulod nga ginatos kon dili linibo nga dolyar. Gihimo nako ning oportunidad sa pagtudlo ug gidala dayon ang pitala kuyog sa akong pamilya ngadto sa security station ug giuli ang pitaka aron makita sa akong mga anak unsay buhaton sa tawo nga matinuoron. Ang tag-iya sa pitaka miabut paglabay sa mga 15 minutos. Didto pa mi nagsulat sa report dihang miabut siya sa pagsusi kon duna bay miuli sa iyang pitaka. Nalipay kaayo siya dihang nahibaloan niyang giuli namo ang pitaka nga naa ang tanang kwarata ug mihilak. Giingnan mi niya nga tibuok tuig niyang gitigom ang kwarta alang sa pagbakasyon sa iyang pamilya ug daw mamatay siya dihang nahibaloan niyang nakalimtan niya sa usa ka biyahe ang iyang pitaka. Gibalik-balik niya kami sa pagpasalamat sa among pagkamatiunuoron ug mihimo og dakong impresyon ngadto sa tanan nakong anak. Bahin sa akong asawa wala koy gihimong rason nga magselos siya. Wala gyud ko motan-aw og pornograpiya ug wala kini itugot sa akong panimalay. Girespeto nako siya ug naningkamot nga buhaton sab ni sa among mga anak. Ang among panimalay makalingaw ug bukas nga dapit sa tanan nga marelaks ug mapahayahay. Duna mi daghang painting sa bongbong nga nagpakita sa Manluluwas nga si Jesukristo ug sa iyang mga pagtulun-an. Gihigugma nako akong pamilya ug gikonsiderar kini nga pinakaimportanting bahin sa akong kinabuhi.
Unsaon nako pagpuyo ang akong tinuohan?
Sukad namiyembro ko sa Simbahan ni Jesukristo sa mga Santos sa Ulahing mga Adlaw naningkamot kong makatambong sa mga miting sa Dominggo matag semana. Hinoon dunay mga panahon sa akong kinabuhi nga grabe akong sakit nga di ko kasimba apan ang mga miyembro mibisita nako sa ospital o sa balay. Ako ug akong Asawa magbasa sa among kasulatan ug may pamilya nga pag-ampo ug personal nga pag-ampo matag adlaw. Sa gagmay pa ang among anak ug kauban pa sa balay may regular mi nga pagtuon sa kasulatan uban nila. Uban sa Dominggo nga pagsimba magpundok ang among pamilya sa Lunes sa gabii sa paghisgot sa espirituhanong mga pagtulun-an ug mga istorya. Mobisita ko sa akong mga silingan kausa sa usa ka bulan ug maningkamot sa pagserbisyo sa mga nanginahanglan. Ang mga Mormons mga tawo nga mag-adtoan og Templo ug ako ug akong asawa moadto sa Templo kausa o kaduha sa usa ka bulan. Maningkamot kong magsinina sa maayo nga uso ug maningkamot nga di ko makasulti og sakit. Gilikayan nako ang ilimnong makahubog ug dili manigarilyo. Naningkamot kong mahimong maayong ehemplo sa akong pamilya ug mga silingan sa linihokan sa usa ka maayong Kristiyano.


text:
Hi Ako si Butch Horsford
Mahitungod Nako
May kaluha ko ug usa sa walo ka managsuon. Modula na ko og rugby sugod 4 anyos pa ko, ug ganahan og daghang sport. Mitambong ko og boarding school sulod sa 4 ka tuig. Miserbisyo og misyon sulod sa 2 ka tuig. Malipayon sa kaminyoon uban sa akong pinalangga sulod na sa 30 ka tuig. Duna mi 6 ka anak, 2 ka lalaki ug 4 ka babaye. Kanunay nga nagtrabaho sa gawas. Hilig kong magtrabaho og mga kahoy, ug maghimo og furniture. Sa pagrelaks ganahan kong maminaw sa musika.
Ngano nga Ako usa ka Mormon?
Gipatubo ko sa buotan ug matinud-anong mga ginikanan. Ang akong mama ika 3 nga henerasyon nga miyembro. Nakabig ang akong papa human sa Ika-2 nga gubat sa kalibutan. Natudloan ko pinaagi sa ehemplo sa maayong panimalay ug gipili ang padayon nga pagsunod niana nga mga pagtulun-an. Ang ebanghelyo ni Jesukristo naghatag og kalinaw ug direksyon sa akong kinabuhi bisan sa mga hagit ug kapait nga akong gisagubang ug sa akong pamilya. Sa kadaghanang higayon ang kalipay ug nindot nga mga panahon giambitan sa among pamilya. Nakatabang kini nga mahimo kaming mas maayong sakop sa among komunidad ug makig-uban sa daghang maayong mga tawo. Ang simbahan usa ka bahin sa inadlaw nakong kinabuhi ug samtang padayon kong naningkamot sa inadlaw nga paglambo, mas nasabtan nako kon si kinsa ko ug nakabaton og dugang pasalamat ug panabut alang sa uban. Nahibalo kong duna koy Langitnong Amahan kinsa Nahigugma ug nakasabut dili lang nako apan sa tanan.
Unsaon nako pagpuyo ang akong tinuohan?
Malingaw ko nga magpuyo sa nasud ug sa among komunidad, ug sa paningkamot ug pagtabang niini nga mahimong maayo nga dapit. Nagserbisyo ko sa among school board, nagtabang sa among mga anak nga makakuha sa pinakamaayong edukasyon. Nalakip ko sa community’s recreation and reserves board. Human magmisyon og 2 ka tuig alang sa simbahan, nagminyo ko. Ako ug akong asawa wala mamalhin lapas sa 10 km, mao nga daghan mi’g dugay nang higala. Naningkamot mi nga makasuporta sa among komunidad ug mamaayong lungsuranon ug ehemplo. Daghang tuig na sa pagserbisyo ang gigahin sa pagtrabaho uban sa kabatan-onan ug pagtabang sa mga hingkod nga malig-on ilang personal nga kinabuhi, kaminyoon ug pamilya.